everything you know is wrong: Οκτωβρίου 2009\nΟλα τα μπάνια μυρίζουν ίδια,\nΕίμαι ένας άνθρωπος με παραξενιές (σώώώώπα) και εμμονές. Μία απ' αυτές είναι η απέχθεια που τρέφω προς τη φράση "αυτά μόνο στην Ελλάδα γίνονται" (τα 'χω ξαναπεί). Μιλάμε, μπορώ να γίνω πολύ βίαιος, όταν τ' ακούω αυτό, έτσι όπως μόνο ένας Ελλην, γνήσιος απόγων του Ηρακλέως μπορεί να γίνει. Η πρόσφατος ειδησεογραφία όμως, ντάρλινγκζ, είναι εδώ για να με κάνει να διατηρώ τα φρένα μου σώα και την ψυχική μου διάθεση ήρεμη, στα όρια του επίπεδου, του φλατ ντε, που λένε και οι Αγγλοι, ουχί του διαμερίσματος αλλά του ξεφούσκωτου, του φούιτ που λέμε κι εδώ πάνω στο Σάνσίτι του Κροσίτυ στο Γουεστ Σάιντ οβ δε Σαλόνικα σίτυ. Τουρνέ στας Ευρώπας λοιπόν αγάπες μου με φωτογραφίες κλεμμένες από πού δεν μπορώ να σας πώ, μέχρι να με βάλουν μέσα, οπότε και θα τους ρουφιανέψω όλους, δικαίους και αδίκους.\nΛέγεται συχνάκις με αφορμή τις εκάστοτε μαθητικές / φοιτητικές κινητοποιήσεις: Τα τσογλάνια, τα θρασίμια, τα αμούστακα, που δεν ξέρουν τι θέλουν, που δεν έχουν αιτήματα, που κλείνουν τους δρόμους, που το μόνο που θέλουν είναι να χάνουν μαθήματα, αλλά τι τα θες; οι μαθητικές-φοιτητικές κινητοποιήσεις αποτελουν ένα καθαρά ελληνικό φαινόμενο. Σε όλα τα άλλα τα σύγχρονα ευρωπαϊκά κράτη οι μεταρρυθμίσεις στην εκπαίδευση περνούν χωρίς αντιδράσεις. Σωστά: για του λόγου τ' αληθές, μια καρτ ποστάλ απ' την Αυστρία.\nΚαι φυσικά η Ευρώπη είναι τόσο μα τόσο ανεκτική, τόσο φιλελεύθερη, τόσο μα τόσο έτοιμη για την πολυσυλλεκτικότητα, τον πολυπολιτισμό και την... πολυπολυτότητα. Μόνον στην Ελλάδα ευδοκιμεί ο ρατσισμός (δεν διαφωνώ, ευδοκιμεί και με το παραπάνω...). Για του λόγου τ' αληθές, η πολυσυλλεκτική, μούλτι κούλτι, πολιτισμένη, φιλειρηνική, ανθρωπιστική, χώρα της σοκολάτας, η Ελβετία, και συγκεκριμένα η αφίσα αυτή στην πόλη της Ζυρίχης.\nΝικολά: Ρε μαλάκα τι βρομάει έτσι;\nΟ άλλος, υποθέτω γνωστός αλλα βαριέμαι να ψάχνω ποιος: Ρε μαλάκα, δεν το ήξερες;\nΟλα τα μπάνια είτε φτηνά, είτε ακριβά, το ίδιο βρομάνε όταν χέζεις...\nΚαι ορίστε, ορίστε το τελευταίο πειστήριον. Θυμάστε, είμαι βέβαιος, την ιστορία με τη "ροζ βίλα" που είχε χτίσει μακαρίτης έλλην πρωθυπουργός για τη νεότατην πρώην αεροσυνοδόν σύζυγόν του. Και τη λάσπη περί του αριθμού των βεσέδων. Παρόμοια επίθεση είχε εξαπολυθεί την ίδια περίοδο απ' την κυβερνητική ομάδα και προς τον αρχηγό της τότε αντιπολίτευσης και πατέρα της σημερινής σχεδόν σίγουρης νέας αρχηγού του κεντροδεξιού ελληνικου κόμματος. Ολοι τότε, αρχές του '90, σχολιάζαμε πόσο πολύ πρέπει να χέζει ο ψηλός και τι σκατά τους θέλει τόσους καμπινέδες... Μόνο στην Ελλάδα γίνονται αυτά, φυσικά. Και στη Σαρκοζία, μπαρδόν, την Γαλλίαν ήθελον είπον... Ακούσατε προφανώς την πρόσφατην είδηση περί του κόστους του σαρκοζικού βεσεδίου...\nΑχ, τα είπα και ξεθύμανα. Καιρό είχα να μείνω τόσο αργά, βάρδια, στη δουλειά, κι έπρεπε να ξεθυμάνω λίγο. Και αν είπα μια μαλακία παραπάνω, να με σχωρνάτε. Η παρορμητικότητα που με διακρίνει είναι καθαρά ελληνική ιδιότητα (χοχο).\nΑναρτήθηκε από Salah ad-Din 8 σχόλια:\nH απλή μέθοδος του τρίτου\nή και περισσότερου ανθρώπου\nΞετύλιξε βιαστικά το τσαλακωμένο χαρτί που ένας άγνωστος περαστικός τού εγχείρισε προσπερνώντας τον τάχα μου αδιάφορα: «Η σωφρονιστική υπάλληλος Χ. και ο δημόσιος υπάλληλος Π. αγνοούν ο ένας την ύπαρξη του άλλου. Ωστόσο είναι φτιαγμένοι ο ένας για τον άλλον. Αποστολή σου είναι, μέχρι το τέλος αυτής της ιστορίας, να τους φέρεις σε επαφή με κάθε τρόπο ώστε να πέσουν ο ένας στην αγκαλιά του άλλου. Αυτό το μήνυμα θα αυτοκαταστραφεί πνιγμένο στο αλκοόλ».\nΟ Ντετέκτιβ Μπαϊράν βλαστήμησε, έβρισε, καταράστηκε την τύχη του, τη μοίρα του, το ριζικό του, τους χίλιους κεραυνούς και τα γαμημένα τα αφεντικά, δεξιά και αριστερά. Αυτή η υπόθεση βρομούσε. Μπήκε στο πρώτο μπαρ που βρήκε μπροστά του. Κατά σατανική σύμπτωση, ήταν εκείνο όπου του είχανε σερβίρει ένα καβλί με ιστορία, αντί για το κοκτέιλ που είχε ζητήσει. Ο χώρος δονούταν από το εκθαμβωτικό μετά-κράουτ ροκ των Beak. Προφανώς ο ντιτζέη επιδιδόταν σε wyatting με αξιοσημείωτη επιτυχία: το μπαρ ήταν έρημο, μια Γκουανταλαχάρα στην καρδιά της τρελής μεγαλούπολης. Παρήγγειλε Τζέημσον με πάγο και βύθισε μέσα στο ποτήρι του το χαρτί που έπρεπε να αυτοκαταστραφεί. Αναψε τσιγάρο και θρήνησε σιωπηλά για τα χαμένα δέντρα του Αμαζονίου, τα οποία τόνοι αλκοόλ έχουν καταστρέψει όλα αυτά τα χρόνια που ασκούσε το κωλοεπάγγελμα.\nΒγήκε απ’ τον θρήνο γευόμενος μια ξαφνική πίκρα: κάπνιζε πλέον το φίλτρο. Ξέπλυνε το στόμα του με μια τελευταία γουλιά Τζέημσον, πλήρωσε και έφυγε απ’ το μπαρ. Είχε δυο-τρεις παλιούς συμμαθητές που -όπως άλλοι γίνονται μεγαλογιατροί, μεγαλοδικηγόροι, μεγαλοδημοσιογράφοι, μεγαλέμποροι, μεγαλομαλάκες, μεγαλογαμιάδες- είχαν γίνει μεγαλομπάτσοι, στα ανώτερα κλιμάκια της ΓΑΔΑ. Η έρευνά του έπρεπε να αρχίσει από κει. Μετά την πρόσφατη κυβερνητική αλλαγή, πλέον η Αστυνομία είχε το ελεύθερο να τα ξέρει όλα, να τα κάνει όλα και να είναι η Λόλα.\nΣτο σπίτι της Λόλας, που μύριζε χοιρινό καμένο, τρόμο και περιττώματα ερπετών, ο Ντετέκτιβ Μπαϊράν βολεύτηκε σε έναν υπολογιστή, όσο η Λόλα τού ετοίμαζε έναν γκαϊφέ βυζαντινό, γλυκύ βραστό. Μπήκε στη βάση δεδομένων, έγραψε τις λέξεις-κλειδιά και άρχισε να διαβάζει:\nΗ Χ., σωφρονιστική υπάλληλος σε ένα σωφρονιστικό κατάστημα μιας μεγάλης πόλης στο Βορρά, προτιμούσε να συστήνεται ως δεσμοφύλακας. Ο Π. ήταν δημόσιος υπάλληλος, γραφέας β’ για την ακρίβεια, σε περιφερειακή υπηρεσία ενός υπουργείου, σε μια μικρή επαρχιακή πόλη του Νότου. Η Χ., σεξομανής αλλά αγαπούσε πολύ και το διάβασμα. Ο Π., μανιώδης αναγνώστης αλλά ανέραστος. Η Χ., όταν φορούσε τη στολή, τρομαχτική, νταρντάνα, ανδρογυναίκα, μια φονική μηχανή με δύο πόδια, ο φόβος και ο τρόμος των κρατουμένων στις γυναικείες φυλακές όπου υπηρετούσε. Όταν όμως έβγαζε από πάνω της τη στολή του δεσμοφύλακα, μεταμορφωνόταν σε γυναικάρα, επιβλητική μεν αλλά καβλιάρα, ερωτική, μουνάρα. Δεν ήταν σεξιστής ο συντάκτης της αναφοράς που μελετούσε ο Ντετέκτιβ Μπαϊράν, η ίδια η Χ., μέσα της, έτσι ένιωθε. Ο Π., ό,τι και αν φορούσε, πάντα ο ίδιος: αόρατος, ανύπαρκτος, ελάχιστα πιο σημαντικός για την ανθρωπότητα απ’ τη βρομιά που μαζεύεται στο νύχι του ποδιού ενός ποδοσφαιριστή που αγωνίζεται στα ξερά του περιφερειακού πρωταθλήματος. Δεν ήταν προκατειλημμένος απέναντι στον Π. ο συντάκτης της αναφοράς που μελετούσε ο Ντετέκτιβ Μπαϊράν, ο ίδιος ο Π. ένιωθε έτσι. Η Χ. είχε πρόσφατα εμπλακεί σε μια τρόπον τινά δυσάρεστη υπόθεση: εκκρεμούσε εις βάρος της μια έρευνα των Εσωτερικών Υποθέσεων περί σεξουαλικής παρενόχλησης ανδρών συναδέλφων της και -σε μια περίπτωση- βιασμού ενός εξ αυτών. Η κυνική ομολογία της Χ. -«ναι, το έκανα, τους κακομεταχειρίστηκα όπως τους άξιζε, όπως το ήθελαν, και όπως, στην τελική, τους άρεσε»- δεν βοήθησε καθόλου την πορεία των ερευνών, καθώς ερχότανε σε πλήρη σύγκρουση με τις καταθέσεις των φερόμενων ως θυμάτων, που την αθώωναν επιμένοντας μάλιστα να τονίζουν τα προτερήματα της Χ., τη συναδερφικότητά της, τον επαγγελματισμό της και την ευεργετική για τους ίδιους αυταρχική και ενίοτε βάναυση συμπεριφορά της. Στη ζωή του Π., αντίθετα, όλα κυλούσαν όπως πάντα, επίπεδα, χωρίς αναταράξεις, χωρίς σκαμπανεβάσματα. Μόνη του χαρά, μοναδική του μανία, τα βιβλία –διάβαζε πολύ και πολλά ταυτόχρονα: άλλο βιβλίο πριν από τον ύπνο, στο κομοδίνο ακουμπισμένο, άλλο βιβλίο στο χέσιμο, αφημένο πάνω στο πλυντήριο, ενίοτε και μέσα, άλλο βιβλίο για τις διαδρομές με το λεωφορείο, μέσα στην τσέπη, παρότι σπανίως διάβαζε βιβλία τσέπης ο Π.\nΟ ντετέκτιβ Μπαϊράν ξεφύσηξε, αναστέναξε, μουρμούρισε «βρε τι τρελάρες είναι ετούτοι οι δύο», και εκσφενδόνισε απ’ το παράθυρο τον ηλεκτρονικό υπολογιστή, έφερε τούμπα το γραφείο, κλώτσησε δυο τρεις καρέκλες, έσπασε τα βοημικά βάζα και τα κρύσταλλα Κίνας, άρπαξε τον βυζαντινό, γλυκύ βραστό γκαϊφέ που τού έφερνε η Λόλα και της τον πέταξε στη μούρη, αυτή ούρλιαξε απ’ τον πόνο, της έκανε κεφαλοκλείδωμα, την πέταξε στα σχοινιά και όπως επέστρεφε προς τα πάνω του με δύναμη, άφησε το αποτύπωμα της Βέρμαχτ μπότας του στο δόξα πατρί της, κατόπιν ανέβηκε στη γωνία που σχημάτιζαν τα σχοινιά, εκτοξεύτηκε στον αέρα και έπεσε με όλη του τη δύναμη και το βάρος στο κορμί της Λόλας. Της σήκωσε το ένα πόδι και άρχισε να μετράει φωναχτά: «Ένα, δύο τρία, τέλος! And the winner is the super fantastroumfikos Ντετέκτιβ Μπαϊράν!».\nΕνιωθε καλύτερα, το χρειαζόταν να ξεδίνει μια στο τόσο ο έρμος επί δικαίων και αδίκων. Πλέον ένιωθε έτοιμος να συντάξει τη δική του αναφορά προς την Υπερεσία. Πήρε ένα μολυβι, σάλιωσε την άκρη του, και έγραψε σε ένα χαρτάκι ρίζλα:\n«Υπόθεση εργασίας, προς την Υπερεσία, απ’ τον Ντετέκτιβ Μπαϊράν με αντικείμενον την (πολύ ωραίαν γκόμεναν ομολογουμένως και αρκούντως ερεθιστικήν) σωφρονιστικήν υπάλληλον Χ. και τον (μέγαν τζιτζιφιόγκον και μέγιστον λαπάν) δημόσιον υπάλληλον Π. Ζητούμενον: η ακόρεστος, ορμητική, αυταρχική δεσμοφύλαξ Χ. πρέπει να συναντηθεί παντοιοτρόπως με τον αφελήν, ανέραστον, φλούφλην, βιβλιόφιλον Π. Το πρόβλημα ετούτο θα λυθεί ακολουθώντας την απλήν μέθοδον του τρίτου ανθρώπου, βάζοντας εις το παιχνίδι ένα τρίτον ή και περισσότερον πρόσωπον, το οποίο θα φέρει σε επαφή Χ. και Π. Προτείνουμε το τρίτον πρόσωπον να είναι η πλούσια βιβλιοθήκη της Χ., η οποία θα εξαπολύσει ανθρωποκυνηγητόν εις την Χ., επικεφαλής του οποίου θα τεθεί ο Ηλίας Κανέτης ο Στραβός με την Τύφλωσή του, τεχνηέντως οδηγώντας τη Χ. προς Νότον. Την ίδιαν στιγμήν, έτερη ομάς, απ’ την βιβλιοθήκην του Π., θα πραγματοποιήσει τα απάνθρωπα, αμπουγκρεημπικού τύπου βασανιστήρια εις τον δύσμοιρον Π. Λόγω της κρισιμότητός της και καθότι ο άμεσα αρμόδιος κύριος Ντε Σαντ ασθενεί με νέαν γρίπη, η επιχείρηση ετούτη θα διευθυνθεί απ’ τη δυαρχία των Αλδαπουέρτα μετά των Οφθαλμών του και Μπρυκνέρ μετά των Μαύρων Φεγγαριών του. Τεχνηέντως ετούτη η ομάς θα ζμπρώξει προς Βορράν τον Π. Κάπου προς την μέσην, και αφού θα έχουν καταβάλλει τα ανάλογα διόδια εις την εθνικήν οδόν, οι δύο -καταδικασμένοι να γίνουν εραστές- ερασταί της λογοτεχνίας θα συναντηθούν. Και θα είναι τόσα τα δεινά που θα έχουν τραβήξει, που θα αντιληφθούν ότι πλέον δεν υπάρχει παρηγοριά στην λογοτεχνία, όπως έχει γράψει και ο Ροβέρτος Βολανιος, τους στίχους του οποίου έχει μελοποιήσει ο Σώτης Βολάνιος εις την μεγάλην του επιτυχίαν ‘Τίκι Τάκα στο τσάκα τσάκα’. Κατόπιν τούτων, η υπόθεσις θα θεωρηθεί λήξασα. Αυτό το μήνυμα, γραμμένον σε τσιγαρόχαρτον ρίζλαν, θα αυτοκαταστραφεί με τη χρήση μαλακών ναρκωτικών ουσιών (μπάφος)».\nΥΓ. Η ιστορία, κατόπιν αιτήματος σχετικού της συνιστολόγου Go-Go. Αυτή φταίει.\nΒίντεο πρώτο: Οι Beak που ακούγονται στο μπαρ όπου μπαίνει ο Ντετέκτιβ Μπαϊράν.\nΒίντεο δεύτερο: Οι Ντετέκτιβμπαϊράν, στους οποίους χρωστάει την ύπαρξή του ο Ντετέκτιβ Μπαϊράν.\nΑν ναι, μην κάθεσαι εδώ. Τράβα εκεί. Κερνάει ο Σκορδοπούτσογλου.\nΜακριά από υγιεινισμούς, καθωσπρεπισμούς και βιολογικά προϊόντα.\nΕκεί που ο Καντ συναντά του κρέατος την... ίνα(;;;): Στην καντίνα.\nΤαξραπή στα Κύθηνα.\nΑστρίδι στην Αθήρα.\nΜια πράσινη πιπεριά, μεγάλη, πολύ μεγάλη, τεράστια, σαν νταλίκα, κέρατο. Τη μετέφεραν πάνω στο ειδικό αμαξίδιο των σιδηροδρόμων, για να τη βάλουνε στο τούνελ, το οποίο είχε υποστεί ειδική μετατροπή σε ιταλικό ξυλόφουρνο. Κι ήταν μάγκες αυτοί με την πιπεριά. Οχι σαν τους άλλους, τους ανίδεους, που είχανε κρεμάσει την μπουγάδα απ' τα ζέπελιν, και αιωρούνταν τα άπλυτά τους στη στρατόσφαιρα.\nΑλλά ο Ντετέκτιβ Μπαϊράν δεκάρα δεν έδινε για όλα αυτά.\nΜπήκε στο μπαρ και όλα τα βλέμματα έπεσαν απάνω του, όμως, καθώς αυτός ήταν κατά βάθος πολύ μαλακός, δεν χτύπησαν πολύ. Βολεύτηκε στην μπάρα και ζήτησε απ' τον μπάρμαν ένα καβλί με ιστορία.\n“Ενα καβλί με ιστορία για τον κύριο εδώ, τον μερακλή, το μέγα μουστερή”, είπε αυτός στην ενδοεπικοινωνία.\nΑργά, σειάμενο κουνάμενο, εμφανίστηκε ένα καβλί με ιστορία και κάθισε στο σκαμπό δίπλα στον ντετέκτιβ Μπαϊράν. Σταύρωσε τα αρχίδια του (μην ανησυχείτε, θα αναστηθούν και αυτά), άναψε τσιγάρο και φύσηξε τον καπνό στη μούρη του Ντετέκτιβ Μπαϊράν.\n“Τι μπορώ να κάνω για σένα”; ρώτησε.\n“Θέλω την ιστορία σου”, είπε αυτός, “αλλά τη θέλω μεγάλη. Εσύ πόσο την έχεις;”\n“Πολύ μεγάλη”, αποκρίθηκε το καβλί με ιστορία παίρνοντας μια βαθιά ανάσα: “Εχω δείρει, ξυλοκοπήσει, προπηλακίσει, έχω βασανίσει, ξυλοφορτώσει, καταχεριάσει, έχω γρονθοκοπήσει, κλωτήσει, λιανίσει, εχω μισερωσει, διαλύσει, διαμελίσει, έχω ρουφιανέψει, καταδώσει, ψευδομαρτυρήσει, έχω διαβάλλει, συκοφαντήσει, επίσης έχω ξυλομαυρίσει, ξυλοτοπιάσει, ξυλομπαλονιάσει, έχω βρεχοξυλιάσει, σπασοξυλιάσει βιδοποιήσει, κομματιάσει, αλατοποιήσει, μπερταχιδώσει, γαμοδείρει...”\n“Λες ψέματα”, τόλμησε να κόψει το καβλί και να διακόψει την ιστορία του ο Ντετέκτιβ Μπαϊραν, βέβαιος πως τελικά την είχε μεγάλη την ιστορία και τη φαντασία, και θα τράβαγε σε μάκρος, αν όχι και σε πάχος.\n“Δεν λέω ψέματα χρυσό μου, είμαι ψέματα, η υπόσχεση που έδωσε ένας σαχλαμάρας στους φίλους του ότι μια μέρα θα γράψει ανερυθρίαστα για το καβλί με ιστορία, για το κοκτέιλ (εκρηκτικό, μολότοφ ή απλά πολύχρωμο)”.\n“Δηλαδή, σαν να λέμε, δεν υπάρχεις;” ψέλλισε ο Ντετέκτιβ Μπαϊράν συνειδητοποιώντας άξαφνα ότι δίπλα του δεν καθόταν κανείς.\nΑποτέλειωσε το κοκτέιλ του, άφησε ένα χαρτονόμισμα στο μπαρ. Βγήκε έξω, σχημάτισε έναν αριθμό στο κινητό του τηλέφωνο: “Η υπόθεση έκλεισε με επιτυχία. Τελικά μεταξύ αυτών που γράφουν και αυτών που δεν γράφουν είναι προτιμότερο να διαβάζει κανείς αυτούς που δεν γράφουν”.\nΛίγο παρακάτω κάποιος του έβαλε μια μπατανόβουρτσα στο χέρι: “Βούτα την σε αγνό παρθένο ελαιόλαδο και επάλειψε την πιπεριά”.\nυγ. Για τους Σαββατοκυριακάτικους, δυο-τρεις φορές το χρόνο, φίλους.\nΖώντας στο σοσιαλισμό:\nαπολογισμός των πρώτων 15 ημερών\nΗ διαφορά ΠΑΣΟΚ και ΝΔ είναι 10,5 μονάδες και μεταφράζεται στην καθημερινή ζωή ως εξής: επί ΝΔ κάναμε λόγο για νταβατζήδες, ενώ επί ΠΑΣΟΚ για προστάτες.\nΓιατί είναι και δημοκράτης ο κύριος. Ίσα που γλιτώνουμε τη λεπτοσπείρωση, θέτει τόσο νευραλγικά ερωτήματα και αφήνει τη δυνατότητα σχολιασμού απ'έξω..\nΕλλείψει επισήμου βίντεο, ορίστε ένα λάιβ\nΑναρτήθηκε από Go_Go Δεν υπάρχουν σχόλια:\nΔιάβασα νωρίτερα σήμερον στο Σομπρέρο μια καταπληκτικιά ιστορία, που λέει ούτε λιγο ούτε πολύ ότι ο σούπερσταρ της μπαλας Χριστιάνος Ρονάλδος έχει πάθει μαύρα μάγια, που του τα έκανε ένας μαύρος σαν το κατράμι μάγος, κατόπιν σχετικού αιτήματος από κάποια πρώην του Χριστιάνου, ως ανταπάντηση στα λευκά μάγια με τα οποία τον προστάτευε ένας λευκός μάγος, προσληφθείς απ' τη μητέρα του Χριστιάνου Ρονάλδου. Και είναι τέτοια η εσωτερικιά σύγκρουσις, η αντίθεσις μεταξύ μαύρου και λευκού, ο εσωτερικός αναβρασμός, τέτοια η αντάρα μέσα στο κορμί και την ψυχή του νεαρού ταλαντούχου ποδοσφαριστού, που έχει δεν έχει άλλους τέσσερις μήνες καριέρας μπροστά του, κι αφού διάβασα την ιστορία ετούτη, αναφώνησα μέσα μου, και όχι έξω μου, διότι εκείνην την ώρα ήμανε στη δουλειά και δεν ήθελον να έγνουν οι συνάδερφοι ότι ελουφάριζα, "αλί, αλί, οποία σύμπτωσις, ετούτη η ιστορία του Χριστιάνου Ρονάλδου μού θυμίζει την ιστορίαν του Μπούμπα!", ποίος είναι ο Μπουμπας θα αναρωτηθείς ευλόγως αγαπητέ αναγνωστα, λοιπόν: Μπουμπα είναι ο τίτλος ενός εκ των δεκατριών διηγημάτων που μπορεί να διαβάσει κανείς στο εξαιρετικό "Πουτάνες φόνισσες" του φανταστρουμφικού Χιλιανού συγγραφέως Ρομπέρτο Μπολάνιο, για τον οποίο είχα γράψει κι άλλη μίαν μαλακίαν στο παρελθόν εγώ ο ίδιος αυτοπροσώπως. Στο διήγημα Μπουμπα, ένας Χιλιανός, αριστερό εξτρέμ σε μια μεγάλη ισπανική ομάδα της Βαρκελώνης, που δεν προσδιορίζεται ποια είναι, αλλά όλοι ξέρουμε πως δεν είναι η Εσπανιόλ, αρα ποιος μιλάει καταλά στα κεραμίδια, είναι τραυματίας και περνάει την αποθεραπεία του νοσταλγώντας την πατρίδα του και βγαίνοντας στα μπαρ, ως άλλος Ροναλδίνιος -στην τελευταία του περίοδο, προ της μεταγραφής του εις την ομάδα του Βερλουσκόνιου. Εχει για φίλο έναν Ισπανό, πολύ παιχταρά, που όμως και αυτός είναι ντεφορμέ, όπως άλλωστε και όλη η ομάς η οποία κακοχειροτεροπηγαίνει. Ολα αυτά μέχρι που έρχεται το νέο μεταγραφικό απόκτημα της ομάδας, ο αφρικανός μάγος της μπαλας, ο μεσοεπιθετικός αστήρ Μπούμπα, ο οποίος παρότι ηγοράσθη ως νεανίας των 20 Μαϊων δείχνει να είναι κοντά 35, θα ενθυμείσθε αναμφιβόλως ανάλογα παραδείγματα αφρικανών ποδοσφαιρστών εις το δικό μας πρωτάθλημα, παράδειγμα ο Φορί Κουέ, ο οποίος ήρθε εις τον ΟΣΦΠ στα 18 του χρόνια, έκατσε εις τον λιμένα μια πενταετία, και απεχώρησε απ' τον ΟΣΦΠ στα 17 του χρόνια, και ύστερον από μία πενταετία ακόμη απεχώρησε απ' το ποδόσφαιρο, όντας πλέον 42 ετών! Ο Μπούμπα, για να γυρίσουμε στα της λογοτεχνίας, κανενός το μάτι δεν γεμίζει, αλλά δοθεισης της ευκαιρίας προβαίνει σε κάτι βουντού στο βεσέ, σε κάτι μαγείες, σε κάτι μαγγανείες, κάτι αίματα που στραγγίζουν οι τρεις ποδοσφαιριστάς μαζί και γίνονται η φοβερή τριάς που κατροπώνει τους αντιπάλους, χάρη στα Μπουμπαμάγια. Μονο που κάποια στιγμή ο Μπούμπα θα κληθεί να πληρώσει για τα πλάγια μέσα και τη μαγιαχρησία του και τα βουντού του. Ή μήπως δεν είναι ακριβώς έτσι; Τι να σας πω δεν ξέρω, διαβάστε το βιβλίο εσείς, κι ό,τι καταλάβετε να μου το πείτε κι εμένα. Εγώ πάω για pro.\nSammy Van Dog\nΑναρωτιέμαι με ύφος περισπούδαστο σαν της Κάρυς Μπράντσο, όταν κάθεται με τα εσώρουχα μπροστά στο λάπτοπ της για να γράψει τη βαθυστόχαστη στήλη της: Εάν το νταντά ήταν η απόρριψη όλων των κανόνων της τέχνης, η επιδίωξη της γελοιοποίησης της κυρίαρχης αισθητικής, με σκοπό την καταστροφή της τέχνης, προκειμένου να δημιουργηθεί μια καινούργια απελευθερωτική τέχνη, μήπως τότε, μετά την είδηση ότι ένας πίνακας του σκύλου Σάμι πωλήθηκε έναντι 1.700 δολαρίων, θα πρέπει να κάνουμε στο εφεξής λόγο για το νέο νταντά, το post-dadaism, το οποίο ενδεχομένως είναι καλύτερα να ονομαστεί dogdogism ή για τους φίλους απλώς γαβγάβ;\n(η φωτό είναι αποκεί\nπου είναι παρμένη και η είδηση,\nκλικ στο λινκ παραπάνω δηλαδής)\n«Αυτά τα φρούτα ευδοκιμούν μόνο στην Ελλάδα», ο κώλος μου\nΑγρότης μόνος ψάχνεται.\nΑγρότες μαζί ψάχνουν τον Σαρκοζί.\nΤα ξέρω όλα, μου είπε, και η καρδιά μου άρχισε να βαράει στα 1.000 bpm. Τον έπιασα απ’ το γιακά: “Αρχίδι, εγώ όμως ξέρω τι δουλειά κάνεις”.\nΚι ήταν αλήθεια. Ήξερα τι δουλειά έκανε, μόνιμος κανωτίποτας, πίσω απ’ ένα γκισέ. Στο παρελθόν είχε τύχει να με εξυπηρετήσει, τρόπος του λέγειν δηλαδή: «Τρίτος όροφος, δεύτερο γραφείο, κύριε, εκεί να απευθυνθείτε». Καθημερινά σχεδόν, την ώρα που πήγαινα στη δουλειά, τον έβλεπα να σχολάει απ’ τη δικιά του. Πάντα η ίδια μακάρια αποβλάκωση στο βλέμμα, μεσήλικας, αξουρισιά σαν βρομιά, θεόστραβα γυαλιά, τρεις γκρίζοι αγκαθωτοί θάμνοι στο κρανίο, δεξιά, αριστερά και στην κορυφή, αντί μαλλιών. Περπάτημα περίεργο, σαν σούρσιμο, σαν ερπετού, πόδια δυσανάλογα μικρά σε σχέση με τον υπόλοιπο κορμό. Μύριζε ξινισμένο ιδρώτα, φτηνό αφτερσέιβ. Παντελόνια με τσαλακωμένη τσάκιση, πουκάμισα με λαχούρια.\nΣερνότανε αφήνοντας θαρρείς μιαν γλίτσα πίσω του, την οποία πολλές φορές έπαιρνα από πίσω (ο καθείς με τα φετίχ του), για να τον βρω στο περίπτερο έξω απ’ την «Ίριδα», εκεί όπου με τον Paul τρώμε σουτζουκάκια στα κάρβουνα και απελαύνουμε τους κακομούτσουνους, να αγοράζει Απογευματινή και MetroSport.\nΚάθε φορά που τον έβλεπα ήθελα να τον πλακώσω στα χαστούκια.\nΑλλά με πρόλαβε το ερπετό, με χτύπησε με τη φιδίσια γλώσσα του κάτω απ’ τη μέση.\nΤα ξέρω όλα, μου είπε, και η καρδιά μου άρχισε να βαράει στα 1.000 bpm. Τον έπιασα απ’ το γιακά: «Αρχίδι, εγώ όμως ξέρω τι δουλειά κάνεις».\n«Ενας φάκελος, στο γραφείο μου, κλειδωμένος», συνέχισε απτόητος αυτός: «Αν πάθω κάτι, έχω δώσει ειδική εντολή να ανοιχτεί. Τότε αυτά που ξέρω για σένα θα τα μάθουν όλοι. Και δεν το θες καθόλου αυτό φιλαράκο».\n«Δεν είμαι φίλος σου, πούστη εφοριακέ!».\n«Θα γίνεις, θέλεις δεν θέλεις. Η μοναξιά, καλέ μου φίλε, είναι δύσκολο πράγμα».\n«Καριόλη, θα σε σκίσω!». Ξεκίνησα με μια γροθιά στο στομάχι, Καρατζαφέρης στο κατεστημένο. Διπλώθηκε στα δύο. Τον ίσιωσα με μια γονατιά στο πρόσωπο· έσταζα ιδρώτα, έσταζε αίμα. «Εχεις αλλάξει. Δεν είσαι αυτός που ήσουν, φίλε μου», οι λέξεις βγήκαν με δυσκολία απ' τον υπόνομο που 'χε για στόμα. Τον κλώτσησα στο καλάμι και τον έριξα κάτω χτυπώντας τον με τα δύο χέρια στην πλάτη. Μεθοδικά άρχισα να τον κλωτσώ σε κάθε σημείο του κορμιού του. Ταυτόχρονα με κομμένη την ανάσα τού έδινα ένα καλό μάθημα: «Όταν ο παρατηρητής -κλωτσιά- βρίσκει το αντικείμενο παρατήρησης -κλωτσιά- αλλαγμένο, το πιθανότερο είναι -κλωτσιά- πως τις αλλαγές -κλωτσιά- έχει -κλωτσιά, κλωτσιά- υποστεί -κλωτσιά- ο παρατηρητής -κλωτσιές αλλεπάλληλες».\nΤον επόμενο χειμώνα τον πέρασα στη φυλακή. Παράπονο δεν είχα. Η κάμερα παρακολούθησης μπορεί να μην άφηνε περιθώριο αμφισβήτησης της ενοχής μου, ωστόσο με μετέτρεψε εν μία νυκτί σε σταρ του σινεμά, σε μια ταινία που θεωρήθηκε η πιο βίαιη όλων των εποχών, κατάλληλη για 18 άνω (βία, χρήση χυδαίας γλώσσας). Μέχρι και γκρουπ με το όνομά μου είχε δημιουργηθεί στο facebook, χάρη στο οποίο, αν μη τι άλλο, είχα πολλούς φίλους.\nΈχω ένα δίλημμα. Και θα προσπαθήσω να σας εξηγήσω την κατάσταση για να με βοηθήσετε να βγω από αυτό, γιατί η συζήτηση που είχα με τον Πάνω, καθόλου δε με βοήθησε (όπως οι περισσότερες), ίσα ίσα που αρχίσαμε τις αβρότητες και τις -ενίοτε- καφρότητες ο ένας στον άλλο.\nΘα πρέπει πρώτα όμως να σας αποκαλύψω κάτι, το οποίο ήθελα επιμελώς να αποφύγω, για ευνόητους λόγους. Αλλά πώς αλλιώς να σας εξηγήσω για τα "χαρτάκια" που τόσο πολύ μπέρδεψαν τον Πάνω και άρχισε να ονειρεύεται με τόση νοσταλγία που έσταξε ένα δάκρυ στο πληκτρολόγιο τη συλλογή με τα Πανίνι της Σάρα Κέι;\nΛοιπόν, είμαι δημόσιος υπάλληλος. Ορίστε, το είπα. Κι αυτό επειδή τώρα τελευταία υφίσταμαι συνεχώς μομφές και κατηγορίες γι'αυτό από φίλους, γνωστούς και συγγενείς. Κι όχι τόσο προσωπικά, όσο για τη γενικότερη κατηγορία και με κάθε αφορμή... (φααααπ, αυτοχαστουκίζομαι για να γυρίσω στο θέμα).\nΤο θέμα αγαπητοί μου είναι ότι ήθελα να κάνω εξέταση αίματος. Κι επειδή στο νοσοκομείο την προηγούμενη εξέταση την έκλεισα 2 μήνες σχεδόν πριν αλλά όταν έφτασα στο ταμείο για το εισιτήριο μου είπαν ότι έπρεπε να είχα πάει πρώτα σε γιατρό να μου τις γράψει, αλλιώς θα πλήρωνα (δικό μου λάθος, έπρεπε να το σκεφτώ, αλλά στο τηλέφωνο που έκλεισα το ραντεβού δε μου το υπενθύμισε κανείς, μαλακία μου, το παραδέχομαι, απλά συγχίστηκα που έφαγα 1 ώρα και 2 μήνες και το μόνο που κατάφερα ήταν μια μίνι εγκεφαλική διαταραχή), είπα αυτή τη φορά να ξεχάσω την ευσυνειδησία μου και να χαρώ τη βόλεψή μου. Και πήγα σε γιατρό έξω.\nΕδώ γιατρούς δεν ξέρω, καθότι νέα (στην πόλη, όχι στη ζωή, δυστυχώς). Μπήκα λοιπόν στον πρώτο τυχόντα που ξεκινούσε το ιατρείο του πριν τις 11 και τον πέτυχα χωρίς κόσμο. Με ενθουσίασε και η όψη του, τρελός μεσήλιξ επιστήμονας, με τούφες άσπρου μαλλιού να διακοσμούν χαριτωμένα το χώρο γύρω από το κρανίο του, γένι αξιοσέβαστο και ένα βίντατζ καναπέ με λιωμένη ταπετσαρία, περιοδικά παντού και απερίγραπτη ακαταστασία γενικώς. Πολύ χαριτωμένος μού φάνηκε θα έλεγα.\nΤου εξηγώ το λόγο της επίσκεψης, τί θέλω να κάνω από εξετάσεις (τα γνωστά ζάχαρα, χοληστερίνες, σίδηρα κι ατσάλια), πως πάει η υγεία μου και η περίοδός μου, τα κλασικά, α, και που δουλεύω και πως βρέθηκα εκεί - τα κλασικά επίσης μόλις βλέπουν τον τόπο έκδοσης του βιβλιαρίου (ε, ο ΑΣΕΠ βλέπετε, δεν κάνει διακρίσεις -λέμε τώρα- δύσκολοι καιροί, ας διοριστεί κανείς κι ας είναι και στο Καστελόριζο...). Καταλαβαίνετε λοιπόν, ήμαστε μια ευχάριστη ατμόσφαιρα και ο επιστήμονας παράλληλα κάνει τη δουλειά του. Κοινώς συμπληρώνει, βάζει σφραγίδες και κόβει "χαρτάκια" από το βιβλιάριό μου.\nΕπειδή εδώ έχει τα κενά ο Πάνως, να εξηγήσω και σε σας πως πάει το σύστημα. Το βιβλιάριο υγείας έχει διπλότυπα, γράφει ο γιατρός την εξέταση, κόβει το ένα αντίτυπο στο οποίο υπογράφει ο περιθαλπόμενος και κρατάει ο γιατρός για να πληρωθεί από το ταμείο και το άλλο μένει στο βιβλιάριο. Κόβει λοιπόν 3 τέτοια χαρτάκια και μου δίνει να υπογράψω το ένα. Αμέριμνη, αλλά με μια διογκούμενη εδώ που τα λέμε υποψία, πηγαίνω στον ΟΠΑΔ να θεωρήσω τις εξετάσεις (μη με ρωτάτε κι εσείς σαν τον Πάνω τον αδαή, σας έβαλα λινκ).\nΤελωσπάντων, για να μη μακρυγορούμε, εκεί πρόσεξα βασικά ότι μου είχε χρεώσει 3 επισκέψεις, μία στις 17/7 και μία στις 10/9 τις οποίες φυσικά ποτέ δεν έκανα - και η σύμπτωση είναι ότι και στις δύο περιπτώσεις έλειπα, τη δεύτερη μάλιστα για υπηρεσιακό ταξίδι στο εξωτερικό! Η προϊσταμένη στην οποία πήγα να ρωτήσω γιατί και πως γίνεται αυτό, εξήρε μεν το ήθος μου που δεν έδειξα αδιαφορία, αλλά μου είπε ότι καλύτερο θα ήταν να πάω απλά να ζητήσω τα χαρτάκια πίσω, για να μη φτάσουμε σε καταγγελία (να ξέρετε, είναι πάγια τακτική στο δημόσιο, από όσο έχω καταλάβει τόσα χρόνια, ότι διευθετούμε τις καταστάσεις με απαλότητα και προδέρμ. Κοινώς, αν δεν έχεις φάει δις ή δεν έχεις σκοτώσει, τη σκαπουλάρεις με χάρη και κινήσεις μπαλαρίνας).\nΈτσι μειλήχιος ήταν και ο εν λόγω γιατρός όταν γύρισα να διεκδικήσω την αποκατάσταση της θιγμένης μου τιμιότητας και αντανακλαστικής αντίδρασης. Γιατί τα'βλεπα όταν τα έκοβε, τί στο καλό ήταν; Έπρεπε να περπατήσω κοντά ένα χιλιόμετρο μέσα στη βροχή ακροπατώντας στα δεκάποντά μου προσπαθώντας να αποφύγω τις λακούβες και τα αυτοκίνητα-πυροσβεστήρες για να το συνειδητοποιήσω ότι εξαπατήθηκα;\n"Ξέρετε, κάνουν ένα χρόνο να μας τα πληρώσουν..." - ναι, αλλά είναι όμορφα όταν τα παίρνετε μαζεμένα τριπλά...\nΑ, και το ωραιότερο δε σας το είπα, εγώ είχα μεν υπογράψει σε ένα, αλλά και τα άλλα δύο που πήρα είχαν δύο αλανιάρες μουτζούρες στη θέση της υπογραφής μου.\nΤρελό λαμόγιο ο τρελός επιστήμονας. Και κάπως έτσι αδειάζουν και τα ταμεία (καλά, μην τρελαινόμαστε, υπάρχουν κι άλλοι τρελοί "παιχταράδες" σε υψηλότερους θώκους). Αλλά αν οι ίδιοι υποστηρίζουμε ένα σύστημα που δομεί τη λειτουργία του με χαρτάκια Πανίνι και δεν προφυλάττουμε τα δικαιώματά μας, τί περιμένεις. Και μη φανταστείτε ότι εγώ δεν το σκέφτηκα λίγο για να κάνω όλο το δρόμο πίσω πάλι με τα δεκάποντα για να δώσω την παράσταση της εξαπατημένης δημοσίου υπαλλήλου. Αλλά όχι, μια go-go δεν την κοροϊδεύει κανείς. Τώρα, την καταγγελία το σκέφτομαι. Ήταν και γλυκούλης πανάθεμά τον.\nΜήπως να πάω να τον εκβιάσω;\nΑναρτήθηκε από Go_Go 13 σχόλια:\nΝα κάνω αυτό το ποστ.\nΝα σταματήσω να διαφωνώ με την Κ. για τον συγκεκριμένο συγγραφέα.\nΝα εισέλθω στο θαυμαστό κόσμο του, με τον πλέον παράταιρο τρόπο, καθότι εγώ εισέρχομαι αλλά το φάντασμα φεύγει και ο Ροθ αποχαιρετά τον Ζούκερμαν.\nΠάλι χτες δεν κατάφερα να βρω να διαβάσω την αγαπημένη μου "Εποχή". Οπότε είπα να το ρίξω στα υποκατάστατα αγοράζοντας την "Αυγή". Και στην τελευταία σελίδα διάβασα, μεταξύ άλλων, τα εξής:\nΜε αυτά και με άλλα, το πολυδιαφημισμένο άνοιγμα στην αριστερά και πάλι έμεινε λόγος κενός. Αυτή η ιστορία με το ΠΑΣΟΚ που θυμάται την αριστερά προεκλογικά και μόνο όταν αμφισβητείται η αυτοδυναμία του, πρέπει να τελειώνει. Και δεν έχει καμιά σημασία αν από την αριστερά δεν φαίνονται πρόθυμοι να εμφανιστούν πιθανοί συνομιλητές. Είτε έχεις στρατηγικό σχέδιο μεγάλων συμμαχιών και κυβερνητικών παρατάξεων, είτε δεν έχεις. (Βεβαίως, στο σημείο αυτό έχουμε πέσει σε έναν φαύλο κύκλο, κι όσοι δεν ξεχνούν εκείνα τα απίστευτα δημοσκοπικά ποσοστά που έπαιρνε πριν από έναν χρόνο ο ΣΥΝ, το καταλαβαίνουν πολύ καλά: Όσο η αριστερά δεν θα προσφέρεται ως συνομιλητής σε μια πιθανή μεγάλη κεντροαριστερή συμπαράταξη, τόσο θα κερδίζει μεγάλες αυτοδυναμίες το ΠΑΣΟΚ. Κι όσο θα παίρνει μεγάλες αυτοδυναμίες το ΠΑΣΟΚ, τόσο η αριστερά θα αρνείται να παίξει τον ρόλο του συνομιλητή, αρκούμενη στη ριζοσπαστική αυτάρκειά της...)\nΔεν κάνω τον κόπο να το σχολιάσω. Αντίθετα, θα ήθελα να 'ξερα πώς εξηγείται αυτή η έγνοια και η σκορδογκαΐλα της συγκεκριμένης εφημερίδας για την κ. Δαμανάκη και σε τρεις διαφορετικές σελίδες (54, 55, 56), σε τρία διαφορετικά άρθρα, ψέγουν τον Γ. Παπανδρέου για τη μη υπουργοποίησή της. Διότι, αν θέλουμε να ασκήσουμε κριτική στο ΠΑΣΟΚ, υπάρχουν πολύ σοβαρότερα και ουσιαστικότερα ζητήματα επί των οποίων μπορεί να ασκηθεί κριτική. Λες και αν υπουργοποιούταν η κυρία Δαμανάκη στο Υπουργείο Πολιτισμού, θα σήμαινε κάτι... Εκτός και αν έτσι θεωρούν οι άνθρωποι της "Αυγής". Και κάτι τελευταίο, διότι όταν το κάνουν οι "άλλοι" τους κράζουμε, αλλά προφανώς όταν το κάνουμε "εμείς" δεν μας χαλάει καθόλου: ασχετα με τις εκτιμήσεις περί της τελικής προσφοράς των συνιστωσών, αυτό το πράμα που κατεβαίνει στις εκλογές και που "έπαιρνε τα απίστευτα δημοσκοπικά ποσοστά πριν από ένα χρόνο" λέγεται ΣΥΡΙΖΑ, όχι ΣΥΝ.\n(το τραγουδάκι άσχετο, απλώς τ' ακουγα όταν έγραφα αυτή την μπούρδα)\nΚατά πως φαίνεται, η συντρόφισσα Δαμανάκη κάτι ήξερε για τα πλάνα του αντιεξουσιαστή υπουργού Προστασίας του Πολίτη (ούτε χιούμορ δεν έχουν οι Πασοκοι) και για αυτό αρνήθηκε να πάρει θέση. Βρέθηκε, όμως, ο Σπύρος Βούγιας, γνωστός για το ήθος του από την εποχή που διεκδικούσε το δήμο Θεσσαλονίκης, να αναλάβει υφυπουργός δίπλα στο δημοκράτη Χρυσοχοΐδη. Από το πρώτο 24ωρο φροντίζουν να δείξουν ποιοι είναι. Δεκάδες προσαγωγές και διήμερη καταστολή στα Εξάρχεια. Όσοι γνωρίζουν την ιστορία του ΠΑΣΟΚ της καταστολής δε θα πρεπει να εκπλήσσονται. Όσο για το Χρυσοχοΐδη, το δημοσιέυμα του Ριζοσπάστη από το 2001 τα λέει όλα για το πόσο σοβαρα παίρνει το ρόλο του αρχηγού των ταγμάτων ασφάλειας-προστασίας του πολίτη.\nΕδώ οι αστειότητες του Βούγια περί "εστίας ανομίας" στα Εξάρχεια.\nΕδώ μαρτυρία προσαχθέντα κατά το χθεσινό αστυνομικό πογκρόμ.\nΕδώ και εδώ η δράση του ΠΑΣΟΚ στο ζήτημα του ασύλου και των εξαρχείων (για να μην ξεχνάμε τι εστί ΜΠΑΤΣΟΚ).\nΑναρτήθηκε από Salah ad-Din 15 σχόλια:\nΟ δαιμόνιος συντάχτης του Everything you know is wrong Πάνος Κάλχας-Σάχλας διαβάζει την "Ιστορία του λαού των Ηνωμένων Πολιτειών" του Χάουαρντ Ζιν, εντυπωσιάζεται από όσα μαθαίνει και ξετρυπώνει έναν κομπάρσο, αδικημένο από Θεό, ανθρώπους και Ιστορία, τον μούτσο Ροντρίγκο (ουδεμία σχέση με τον Μουτσοντρίγκο). Ιδού τι δήλωσε σε παγκόσμια αποκλειστικότητα.\nΓια να τουμπιγκινγουιδάρουμε να ξεκλιαρίσω ότι το όνομά μου, κύριε Σάχλαποτέτοιε μου, δεν είναι Μούτσο Ροντρίγκο, ούτε υπήρξα ποτέ μούτσος. Το όνομά μου, βαρύ σαν ιστορία, είναι Juan Rodrigo Bermejo de Triana, παρότι -άγνωστο γιατί- άλλες πηγές επιμένουν να με ονομάζουν Rodrigo Bernajo. Για τις θαυμάστριές μου ωστόσο είμαι απλώς ο Hot Rod.\nΓιος του ευγενούς τεντζεροποιού Βισέντε Μπερμέχο και της καλλιπύγου Σερένι Μπετενκούρ. Οι γονείς μου, σεφαραδίτες κρυπτοεβραίοι, διώχθηκαν από τους Ισπανούς, ο πατερας μου μάλιστα δολοφονηθηκε απ' αυτούς. Καθότι οι καιροί δύσκολοι και η κρίση μεγάλη, ορφανός ων, αποφάσισα, γιε μου πού πας, μάνα να πάω στα καράβια.\nΕκείνο τον καιρό, στα 1492, ενας σκιτζής Γενοβίτης, ονόματι Χριστόφορος Κολόμβος, μάζευε πλήρωμα για ένα τολμηρό ταξίδι στις Ινδίες. Σαλπάρισα, μετά την καταργηση των προγραμμάτων Σταζέ, μαζί του. Τριαντά μέρες πλέαμε σε μια θάλασσα γιομάτη με λογής παράξενα φυτά, ένας γέρο-Ηλιος μας κοιτούσε και μας έκλεινε πού και πού το μάτι κοροϊδευτικά, κύριε Σάχλα, σε στιλ “πού πάτε ρε μαλάκες;”.\nΣτο μήνα απάνω ο αυτός ο κώλος, ο χιλιπόγιας, ο Κολόμβος, μας μάζεψε, απογοητευμένους απ' την αποτυχία μας να βρούμε τις Ινδίες, ή οποιαδήποτε άλλη στεριά, καταλαβαίνετε την ψυχολογία του ναύτη, κύριε Κάλχα μου, είχαμε ένα μήνα να γαμήσουμε, και ήδη το πλήρωμα είχε αρχίσει να γίνεται -πώς να το θέσω κοσμίως;- μαλθακό (παρότι παρουσιάζαμε συμπτώματα πριαπισμού), να αδερφίζει, για να το πω λαϊκά. Ηταν επείγουσα η ανάγκη να βρούμε μια στεριά, ένα φιλόξενο λιμάνι, να γαμήσουμε. Και ο Κώλος ο Μβος υποσχέθηκε αμοιβή πολύ μεγάλη, σε όποιον έβλεπε πρώτος στεριά.\nΚι έτσι με το ηθικό αναφτερωμένο συνεχίζαμε το ταξίδι μας.\nΤη νύχτα εκείνη, ήταν θυμάμαι 12 του Οχτώβρη, κατά τις 2 το πρωί, τ' αρχίδι ο επιλοχίας με είχε βάλει σκοπιά στο παρατηρητήριο, γερμανικό νούμερο. Ηθελα τόσο πολύ την αμοιβή, για τη φαμίλια μου, κυρ Σάχλα μου, για τη σενιορίτα και τα νίνιοζ που δεν είχα να με περιμένουν πίσω, που προσπαθούσα με μανία να διαπεράσω το σκοτάδι και να δω στεριά. Μέχρι που ξαφνικά, μέσα στο σκοτάδι, κάτι γυάλισε, κάτι άστραψε, σαν πικνίκ μες στο δασάκι, μια μικρή φωτιά, στην καρδιά έβαλα πατίνια και δυο ρουλεμάν και ανέκραξα "Τέρα! Τέρα! Τέρα!".\n“Πάει του 'στριψε του μαλακοκάβλη του Ροντρίγκο”, σκεφτήκαν οι αγουροξυπνήμενοι συνταξιδιώτες μου, "και βλέπει πορνοράματα με την Τέρα Πάτρικ". Οχι βρε γίδια, επέμεινα, στεριά, πέρα μακριά, ευθεία μπροστά, βλέπω στεριά! Κραυγές ενθουσιασμού ακολούθησαν και επιβραβευτικά χτυπήματα στην πλάτη, που να 'ξερα ο δόλιος, ότι κάποιος ετοιμαζόταν να με μαχαιρώσει πισώπλατα; Το ίδιο πρωί, αυτό το κόνιο, αυτός ο πούτα μάδρε, ο Κολόμβος, με συνεχάρη. Αλλά ανακοίνωσε ότι πρώτος αυτός, κατά τις 10 το προηγούμενο βράδυ, είχε δει στεριά, αλλά δεν το είχε πει σε κανένα, γιατί ήθελε να σιγουρευτεί προτού μας ξεσηκώσει χωρίς λόγο. Αρα λοιπόν την αμοιβή, την ισόβια σύνταξη των 10.000 μαραβεδίων, την οποία δικαιούμουν, που θα μου παρείχε μια ασφάλεια στον καιρό της επισφάλειας και της αμφισβήτησης των συνταξιοδοτικών δικαιωμάτων, θα την έπαιρνει ο ίδιος ο Assmvos, αυτός ο βρωμερός ασβός με τη μούρη του ποντικού, και όποιος είχε αντίρρηση μπορούσε να προσέλθει σε διάλογο με την μπιστόλα του.\nΚαταρρακώθηκα. Αρχισα να χάνω κιλά. Το δέρμα μου κιτρίνισε. Δεν είχα όρεξη για τίποτε. Ούτε να γαμήσω ούτε να σκοτώσω Ινδιάνους ήθελα. Μέσα μου άλλωστε είχε ήδη ξυπνήσει το κάλεσμα της μάμα Αφρικα. Τα βρόντηξα όλα. Πήρα το πρώτο αεροπλάνο για Αφρική. Εκεί ασπάστηκα τον ισλαμισμό και άρχισα να καταστρώνω το σχέδιο επανάκτησης όλων όσων αυτός ο σατανικός Χριστόφορος Κολόμβος μου είχε στερήσει: αλλά δεν θα αρκούμουν μόνο στα μαραβέδια. Θα του έπαιρνα ό,τι είχε και δεν είχε. Θα τον κατέστρεφα. Κι έτσι οργάνωσα ένα χτύπημα, το οποίο πραγματοποιήθηκε περίπου πεντακόσια χρόνια αργότερα, σε αυτό που οι διάδοχοι του Κολόμβου είχαν ονομάσει Δίδυμοι Πύργοι.\n(προς τα ζαγάρια της υπηρεσίας που παρακολουθεί το ηλεχτρονικό έγκλημα και γενικότερα τη δραστηριότητα των πολιτών στο διαδίκτυο -δεν υπάρχει πλέον λόγος να τ' αρνούνται, το έχουν άθελά τους ομολογήσει, μετά τις πρόσφατες συλλήψεις: αυτό το κείμενο είναι της πλάκας και για πλάκα, και δεν εμπεριέχει ίχνος αλήθειας, πλην κάποιων ιστορικών στοιχείων)\nG.A.P. is a guerilla girl?\n(η φωτό απ' την έκθεση του Bob ή Ντού)\nΗχούν οι σάλπιγγες, Πανούλη μου, και ο Αδάμ Ρεγκούζας, κάτω απ’ την ομπρέλα, παρακατσεύει, καιροφυλαχτεί, παραμονεύει, ορέ μηκρητόπουλα, να γίνει χαλίφης στη θέση του νομάρχη που θέλει να γενεί ηγέτης ενωτικός.\nΚαι το στόρυ πάει ως εξής: Όταν τα λεκιασμένα με το χρήμα αθώων φορολογουμένων χέρια του Καραμανλή, αυτά τα χέρια-μαχαίρια, που διέπραξαν πληθώρα πολιτικών εγκλημάτων, γεμάτα ρόζους και κάλους απ’ το πλέιστέισιον, σηκώθηκαν ψηλά, εν είδει παραιτήσεως, άνοιξε διάπλατα ο δρόμος που πανούργοι, βοργίες, άσοι στις ραδιουργίες, επικοινωνιολόγοι με σούφλια λόγια είχαν προλειάνει. Ο Κάπα Κάπα παραιτήθηκε, ο Πάνως Κάπα επαναπατρίστηκε, το Κάπα Κάπα Ε σταθέχασε (η ευγενής τέχνη του να μένεις σταθερός χάνοντας) και ο Παναγιώτης Ψι αποφάσισε διαδεχόμενος τον Καραμανλή να γίνει Σαρκοζί, να γίνει Μπερλουσκόνι, καθότι το ηθικό της ΝΔ, που ‘φαγε του ΠΑΣΟΚ τη σκόνη, μόνος αυτός μπορεί και το σηκώνει, το μικρό μου πόνυ, μικρό μου πόνυ, για το κόμμα, που άλλων αμαρτίες πληρώνει, η ψυχή του πώς ματώνει, στην κρίσιμη τούτη ώρα γκαζώνει και δεν μετανιώνει.\n(κλικ στο δεύτερο λινκ)\nΤραπέζι Κυριακής στο χωριό. Όλη η οικογένεια μαζεμένη - μόνο σε γιορτές γίνεται πλέον αυτό. Α! συν τους κουμπάρους του αδερφού μου. Αλλά αυτή η Κυριακή δεν είναι τυχαία, είναι η Κυριακή των εθνικών εκλογών.\nΚοιτάξτε βέβαια, καμιά φανατισμένη οικογένεια δεν είμαστε. Πολιτικά ποτέ δε συζητάμε σπίτι μας. Και πως θα γινόταν εξάλλου τέτοιο σκορποχώρι (ή ακριβώς γι'αυτό και είμαστε σκορποχώρι).\nΠου λέτε, το τραπέζι αυτό τα είχε όλα: η οικογένεια του θείου ΠΑΣΟΚοι (όλοι, αυτοί είναι one big happy family, βρήκαν και νύφη ανάλογη). Η δική μου πάλι οικογένεια... αφήστε τα.\nΟ μπαμπάς ανέκαθεν ΚΚΕς. Του'μεινε από τότε που ήταν εργάτης, κι όταν πλέον έγινε επιχειρηματίας, δεν μπόρεσε να ξεφύγει από τη συνήθεια, μόνο που μουρμουρίζει μέσα από τα δόντια του που και που για το ΙΚΑ που τον χαρατσώνει, ειδικά όταν (φυσικά) οι υπάλληλοι δεν έχουν τη δική του (παρά τα 60 του χρόνια, "υπεράνθρωπη") έγνοια για τη δουλειά. Πέραν του ότι ο άνθρωπος απλά δεν μπορεί να καθίσει ούτε 10 λεπτά.\nΗ μαμά δε, μέγας λάτρης του Κωνσταντόπουλου ("ωραίος άντρας!"). Έτσι του την έκανε του συντρόφου της το '93 και αλλαξοπίστησε. Όπως φυσικά την είχε κάνει και στο μπαμπά της όταν παντρεύτηκε. Και ευτυχώς εδώ που τα λέμε, μη το συζητάτε, σ' εκείνο το σόι να δείτε τι γίνεται... όλοι μπλε και βάλε - η γιαγιά μπλε ρουά, μεγάλη φαν του Παπαδόπουλου "τάξις και ηθική!". Ακόμη τη θυμάμαι να στέκει στο χώρισμα της πόρτας με το κομπινεζόν μέσα στα μεσάνυχτα... και φααααπ ένα χαστούκι μεγαλειώδες, όταν έφηβη πια, καλοκαίρι στο χωριό, είπα να πάω μια βόλτα με τα υπόλοιπα παιδιά - αφού βέβαια είχα πάρει την άδεια του θείου μου... Και παρόλες τις διαβεβαιώσεις της μάνας μου ότι δεν υπήρχε κανένα πρόβλημα, με έστειλε πακέτο πίσω στο σπίτι όπου με περίμενε κι ο παππούς για να εισπράξω κι εκεί ένα ωραιότατο φτύσιμο και τη μάνα μου να μη μπορεί να κρατήσει τα γέλια.\nΑδερφή και αδερφός συνασπισμένοι κι αυτοί (κι εγώ το '93 να σας πω τη μαύρη αλήθεια...). Έλα μου όμως που στα ζευγάρια υπάρχει διχασμός. Πασόκος μέγας ο γαμπρός μου, δεξιά η νύφη... Αφήστε τα. Μη πω για τον κουμπάρο...\nΡέστα βέβαια έδωσε η πεντάχρονή (παρά κάτι μήνες) ανιψιά. Με ύφος απορίας και αηδίας προς τον κουμπάρο: "μα πας καλά παιδάκι μου; το χοντρό;".\nΚαι κατόπιν, παίρνοντας δύο από τα ψηφοδέλτια που επιστρέψαν σπίτι, φυσικά μη ξέροντας να διαβάζει, αλλά έχοντας απίστευτη φωτογραφική μνήμη:\n"Μα καλά, δύο ίδια ΚΚΕ;" κρατώντας το Μ-Λ ΚΚΕ από τη μία και το ΚΚΕ Μ-Λ από την άλλη. Άντε να εξηγήσεις τώρα στο παιδί αυτά που δεν μπορείς να καταλάβεις εσύ ο ίδιος ακριβώς... (δηλαδή κάτι καταλαβαίνω, αλλά δεν μπορώ να σας το εξηγήσω ούτε εσάς επακριβώς).\nΕγώ πάλι, μόνη κι έρημη, όχι μόνο στην οικογένεια, αλλά και σε ολόκληρο το χωριό. Αλλά πλέον δεν ασχολούνται μαζί μου, μόνο την πρώτη φορά, πριν χρόνια είχαν απορήσει για τον τρελό του χωριού, αλλά το ενδιαφέρον τους δεν κράτησε πάνω από δυο δευτερόλεπτα, ούτε καν το γουαρχολικό μου πεντάλεπτο δε μου παραχώρησαν, με σκίασε ο άτιμος ο Σημίτης...\nΑναρτήθηκε από Go_Go 6 σχόλια:


ΕΥΡΩΠΗ ΤΩΝ ΕΘΝΩΝ: ΘΕΟΔΩΡΟΣ ΜΑΝΙΑΤΗΣ:Η ΜΑΧΗ ΤΟΥ ΣΤΑΛΙΝΓΚΡΑΝΤ 1\nΩ ξείν, αγγέλειν Λακεδαιμονίοις ότι τήδε κείμεθα τοις κείνων ρήμασι πειθόμενοι.\nΤο επίγραμμα αυτό το οποίο κατέστη το σύμβολον του ηρωισμού, της πειθαρχίας και του πνεύματος θυσίας, ποτέ δεν θα χαραχθή εις την πλάκαν του Στάλινγκραντ, παρά τας όχθας του Βόλγα εις μνήμην της 6ης Γερμανικής Στρατιάς. Ποτέ δεν θα αναγερθή εν μνημείον , ούτε και θα στηθή εις σταυρός εις τον τόπον αυτόν, όπου τόσοι γενναίοι στρατιώται απέθανον από το ψύχος, την πείναν, υπό θύελλαν σιδήρου. Και εν τούτοις η ανάμνησις του θανάτου των , της αφάτου αγωνίας των αλλά και της γενναιότητός των, της τιμιότητός των και πίστεώς των προς το καθήκον, θα ζη επί μακρόν και μετά το παύσιμον των ιαχών του θριάμβου του νικητού, των οιμωγών του πόνου, των επιφωνημάτων της οργής και της πικρίας.\n΄Όπως οι Βασιλείς, οι ιππότες και οι πολεμιστές των Βουργουνδών αντιστάθηκαν μέχρι και τον τελευταίο στην αίθουσα του ξένου αυτοκρατορικού ανακτόρου εναντίον των Ούννων, με τον ίδιο τρόπο η 6η στρατιά στο Στάλινγκραντ αντιστάθηκε εναντίον των γιγαντιαίων κυμάτων του Μπολσεβικισμού, που έπεφταν πάνω της. Πολέμησαν, έχασαν την ζωή τους ή τραυματίστηκαν και εξαντλημένοι ανατράπηκαν στην πόλη που φέρει το όνομα του μεγάλου μας αντιπάλου...\nΑ.Rosenberg Λαϊκός Παρατηρητής 5/2/43\nΗ ΚΡΙΣΗ ΤΟΥ ΡΩΣΙΚΟΥ ΧΕΙΜΩΝΑ (1941-42)\nΟ εχθρός έχει υποστεί τεράστιες απώλειες σε άνδρες και υλικό. Στην προσπάθειά του να εκμεταλλευθεί αρχικές φαινομενικές επιτυχίες κατανάλωσε τον όγκο των εφεδρειών του, τις οποίες προόριζε για μελλοντικές επιχειρήσεις.\n'Οδηγία υπ' αριθμόν 41.\nΣτα τέλη Νοεμβρίου του 1941 η Μόσχα εξακολουθεί να ζει τον πανικό και την αγωνία μιας πόλης του μετώπου που απειλείται με κύκλωση από τον εχθρό. Από το Βορρά καλυπτόμενα από την 9η Γερμανική Στρατιά,  το IVκαι III Σώματα Αρμάτων αγωνίζονται με επιμονή να περάσουν το κανάλι που συνδέει την Μόσχα με τον Βόλγα για να βρεθούν πίσω από τις πλάτες της Ρωσικής Πρωτεύουσας. Την ίδια ώρα η 2η Ομάδα Αρμάτων του στρατηγού Γκουντέριαν ,στα Νοτιοανατολικά της σοβιετικής πρωτεύουσας, έχοντας στα δεξιά της την 2η Στρατιά προσπαθεί ν ανοίξει δρόμο πάνω στον άξονα Τούλα –Κολόμνα για να συμπληρώσει στη συνέχεια τον κυκλωτικό ελιγμό. Ανάμεσα στις τεθωρακισμένες δυνάμεις που έχουν την ευθύνη της κύκλωσης της Μόσχας η 4η Στρατιά που ήδη έχει διαβεί τον Νάρα προσπαθεί με συνεχείς μετωπικές επιθέσεις να συγκρατήσει τον κύριο όγκο του εχθρού. Στο δρόμο τους ανακαλύπτουν εκατοντάδες πτώματα γυναικών με στρατιωτικές στολές καθώς και νεαρότατων Ευελπίδων που δίνουν ξεκάθαρα την εντύπωση μιας χώρας που για να υπερασπιστεί την πρωτεύουσά της θυσιάζει και τις τελευταίες εφεδρείες της.Παρ όλες τις φαινομενικές επιτυχίες οι μεραρχίες της Ομάδας Στρατιών Κέντρο κάτω από την διοίκηση του Στρατάρχη φον Μποκ έχουν φτάσει στα έσχατα όρια της αντοχής τους, λίγα μόλις χιλιόμετρα πριν από τον αντικειμενικό του σκοπό. Και σαν να μην φτάνει αυτό οι σοβαρότατες ενδείξεις για μια μεγάλης εκτάσεως αντεπίθεση του εχθρού πληθαίνουν.\nΟ Στάλιν έχοντας από καιρό τις διαβεβαιώσεις του Richard Sorge ότι ο στόχος της Ιαπωνίας δεν είναι η Ρωσία αλλά οι Ηνωμένες πολιτείες της Αμερικής έχει μεταφέρει στην περιοχή της Μόσχας το μεγαλύτερο μέρος των Μεραρχιών της Άπω Ανατολής. Αρχές Δεκεμβρίου 17,5 στρατιές από τις οποίες τρεις αμιγώς σιβηρικές είναι πανέτοιμες να μπουν στην μάχη. Έχοντας εξασφαλίσει την υπεροχή και στο έμψυχο υλικό και με δεδομένη την υπεροχή σε τεθωρακισμένα η Ανώτατη Σοβιετική Διοίκηση είναι πανέτοιμη να δώσει το θανατηφόρο χτύπημα .\nΤην 1η Δεκεμβρίου ο Μποκ έχοντας κάνει ένα νηφάλιο συσχετισμό μέσων και σκοπών προειδοποιεί από την Όρσα την Γερμανική Ανώτατη Διοίκηση ότι “Η επίθεση στερείται σημασίας , γιατί είναι πολύ κοντά η στιγμή, που οι δυνάμεις του στρατού μας θα έχουν τελείως εξαντληθή” Και για να γίνει περισσότερο κατανοητός διαβεβαιώνει ότι στο εξής “μόνο τοπικές επιτυχίες είναι δυνατόν να επιτευχθούν”. Ο Αρχηγός του Γενικού Επιτελείου Χάλντερ προσπαθεί να τον εμψυχώσει.\n-Χρειάζεται να προσπαθήσετε να νικήσετε τον εχθρό με μια τελευταία προσπάθεια των στρατιωτών μας. Αν αυτό καταστεί αδύνατον να επιτευχθεί , οφείλουμε να λάβουμε καινούργιες αποφάσεις.\nΓια τις ανάγκες της Ομάδας Στρατιών "Κέντρο" που κρατούσε ένα μέτωπο μήκους 1000 περίπου χιλιομέτρων χρειάζονται καθημερινά 26 τραίνα εφοδίων . Δεν φτάνουν παρά μόνο οκτώ η σε κάποιες περιπτώσεις δέκα . Οι σκληρές μάχες που έχουν προηγηθεί έχουν μειώσει στο μισό το δυναμικό των Συνταγμάτων και πολυπληθή Τάγματα που θα έπρεπε να διοικούνται από Αντισυνταγματάρχες η ταγματάρχες διοικούνται από Λοχαγούς. Δεν είναι λίγες οι περιπτώσεις που Υπολοχαγοί διοικούν ολόκληρα Συντάγματα.Το κρύο που φτάνει σε μερικές περιπτώσεις και τους 50 βαθμούς κάτω από το μηδέν παραλύει τα πάντα. Ο χειμερινός ιματισμός που με τόσο ζήλο και προθυμία έχει συγκεντρωθεί έστω και αργά στην Πατρίδα εξακολουθεί στο μεγαλύτερο μέρος του να παραμένει στις αποθήκες εκατοντάδες χιλιόμετρα πίσω στα παλιά πολωνό-ρωσικά σύνορα, και τα μόνα είδη που προωθούνται είναι μάλλινες εσάρπες και μάλλινα γάντια.\nΟι στρατιώτες φορούν ακόμα τους μανδύες από συνθετικό ύφασμα και τις μπότες από τεχνητό δέρμα. Δεν έχουν πάντα μάλλινες εσάρπες ούτε γάντια. Τυλίγονται με ότι πρόχειρο βρουν, με παλιά τσουβάλια, με κουρέλια από γούνες, που βρίσκουν στις ίζμπες. Τα πτώματα του εχθρού γίνονται σανίδα σωτηρίας, γιατί οι Ρώσοι είναι καλά ντυμένοι και οι μπότες τους με τη μάλλινη επένδυση σώζουν έναν άνθρωπο. Ξεπαγώνουν τους σκοτωμένους γύρω στις φωτιές του καταυλισμού και οι στρατιώτες βάζουν στον κλήρο όσα ρούχα καταφέρνουν να τους βγάλουν.\nΗ Ομάδα Στρατιών Κέντρο που κατά τη διάρκεια της επιθέσεως εναντίον της Μόσχας είχε θυσιάσει και τις τελευταίες εφεδρείες της βρίσκεται ήδη σε κατάσταση «προδιάλυσης» .\nΤελευταία αναλαμπή με ψυχολογική παρά με πρακτική αξία σε μια χαμένη υπόθεση η επίθεση της 258ης Μεραρχίας της 4ης Στρατιάς το απόγευμα της 2ας Δεκεμβρίου. Μια ομάδα αναγνωρίσεως φτάνει μέχρι το τέρμα των τροχιοδρόμων της Μόσχας απ’ όπου μέσα στους καπνούς της μάχης, οι άνδρες της μπορούν να διακρίνουν τους πύργους του Κρεμλίνου.\nΣτις 3 Δεκεμβρίου ο Χάλντερ σημειώνει στο ημερολόγιό του:\nΟι προφυλακές της 4ης Στρατιάς απωθήθηκαν εκ νέου επειδή οι πτέρυγες δεν μπόρεσαν να προελάσουν… Πρέπει να αναμένουμε από την μία στιγμή στην άλλη την ολική εξάντληση των ενεργειών των στρατευμάτων μας.\nΣτις 4 Δεκεμβρίου ο Γκουντέριαν με την βοήθεια του LXIII(43ου) Σώματος Στρατού καταφέρνει επιτέλους να κυκλώσει την Τούλα. Πρόσκαιρη επιτυχία δίχως καμία πρακτική αξία από την στιγμή που στον Όκα συγκεντρώνονται ισχυρότατες δυνάμεις του εχθρού. Την ίδια ημέρα ο Χάλντερ σημειώνει μοιρολατρικά στο Ημερολόγιό του την εμφάνιση σοβιετικών ταξιαρχιών εξοπλισμένων σε μεγάλο μέρος με αγγλικό υλικό.\nΤην νύχτα της 5ης προς 6η Δεκεμβρίου οι τεθωρακισμένες μεραρχίες του Γκουντέριαν και του Χέπνερ μπροστά στις αυξανόμενες ενδείξεις της ρωσικής αντεπίθεσης διακόπτουν την επίθεση τους. Ο Γκουντέριαν τηλεφωνεί στον Μποκ για να του ανακοινώσει την απόφασή του να εκκενώσει την προεξοχή της Τούλα πριν είναι πολύ αργά. Η απόφαση του Γκουντέριαν συμπαρασύρει και τον Χέπνερ ο οποίος δίνει εντολή για σύμπτυξη των στρατευμάτων του πίσω από τον Ίστρα. Ανίσχυρος πλέον ο Μποκ να ελέγξει τα γεγονότα που τρέχουν με ασύλληπτη ταχύτητα και έχοντας μπροστά στα μάτια του την αρχή μιας υποχώρησης που κανείς δεν ξέρει πως θα καταλήξει, μελετά σοβαρά το ενδεχόμενο να ζητήσει από τον Φύρερ να τον απαλλάξει από τα καθήκοντά του προβάλλοντας λόγους υγείας.\nΓια να αποφευχθεί η κατάρρευση του μετώπου είναι απαραίτητο να δημιουργηθεί μια σταθερή αμυντική γραμμή. Πρόκειται για μια λύση ανάγκης που ενώ θα επιφέρει μοιραία την σύμπτυξη του Μετώπου δεν προσφέρει πολλές εγγυήσεις . Ο χρόνος για την δημιουργία μιας ισχυρής άμυνας που θα διασφαλίσει τα κεκτημένα είναι πλέον ελάχιστος αλλά και να υπήρχε οι –34ο βαθμοί που δείχνει το θερμόμετρο δεν επιτρέπουν οποιαδήποτε σοβαρή αμυντική εργασία.\nΣτις 6 Δεκεμβρίου η γραμμή Zvenigorod- Krasnaja Poliana-Dmitrov-Kalinin την οποία κρατούσαν η 4η και 3η Στρατιές Αρμάτων και η 9η Στρατιά είναι ήδη στόχος ομόκεντρης βίαιης επίθεσης από 6 Σοβιετικές Στρατιές..\nΚαι να, ήρθε η 6η Δεκεμβρίου 1941.Τα στρατεύματα του Δυτικού μετώπου βόρεια και νότια της πρωτεύουσας άρχισαν την αντεπίθεση. Στην περιοχή του Καλίνιν-Γιελέτς κινήθηκαν τα γειτονικά μέτωπα.\nΚαι άρχισε μια τεράστια σύγκρουση. Την πρώτη ημέρα της επίθεσης τα στρατεύματα του μετώπου του Καλίνιν διείσδυσαν στην πρώτη γραμμή άμυνας του εχθρού, δεν μπόρεσαν όμως να τον ανατρέψουν . \nΗ 9η Στρατιά του Στρατηγού Στράους δέχεται το κέντρο βάρους της Σοβιετικής επιθέσεως στη περιοχή εκατέρωθεν του Καλίνιν. Στα δεξιά της 9ης Στρατιάς η 3η Ομάδα Τεθωρακισμένων σφυροκοπείται από την 30η Σοβιετική Στρατιά του μετώπου της Μόσχας .Το βράδυ ο Στρατηγός Λελιουσένκο πληροφορείται με ικανοποίηση ότι οι στρατιώτες του δημιούργησαν ένα ρήγμα βάθους 18 χιλιομέτρων .\nΝοτιοανατολικά της Μόσχας το Μέτωπο της 2ης Στρατιάς Αρμάτων του Γκουντέριαν, στην γραμμή Tula–Kasira-Mihajlov Jefremov, είναι και αυτό στόχος μιας μεγάλης ομόκεντρης επιθέσεως από τις Στρατιές του Δυτικού Μετώπου .\nΣτις 7 ημέρα της Ιαπωνικής επιθέσεως στο Περλ Χάρμπορ η κρίση φτάνει μέχρι την ανώτατη στρατιωτική ιεραρχία όταν ο Αρχιστράτηγος Μπράουχιτς επικαλούμενος λόγους υγείας υποβάλει επισήμως στον Φύρερ αίτηση αποστρατείας.\nΣτο μέτωπο τα καταστροφικά γεγονότα διαδέχονται το ένα το άλλο. Η γερμανική άμυνα παραπαίει και σε αρκετά σημεία σημειώνονται αυθαίρετες συμπτύξεις με αποτέλεσμα να διασπάται η συνοχή μεταξύ των μονάδων και από τα ρήγματα να προωθείται ο εχθρός σχεδόν ανενόχλητος.\nΥπό το διπλούν πλήγμα των χιονοστρόβιλων και της πανταχού παρουσίας της Ρωσικής επιθέσεως, οι κίνδυνοι της Ομάδος Στρατιών του Κέντρου ηυξάνοντο ώραν προς ώραν. Ο Κλούγκε δεν ετόλμα να αποσύρη προς τα οπίσω τας μεραρχίας του, από τον φόβον ότι θα εγκατέλειπε τας εις τα πλευρά του τεθωρακισμένας μεραρχίας τελείως απομονωμένας, παρ’ όλα ταύτα όμως η απαγγίστρωσις των τεθωρακισμένων απεδεικνύετο κυριολεκτικώς αδύνατος .εκατοντάδες αρμάτων είχον εγκαταλειφθή εντός της σωρευμένης χιόνος και τα πληρώματά των υπεχώρουν αγωνιζόμενα ως πεζικόν, με τα περίστροφά των. Εκ των τεσσάρων μεραρχιών της Ομάδος Χέπνερ , μόνον η μία είχεν δύναμιν ανωτέραν των δέκα-πέντε αρμάτων.\nΣτις 9 Δεκεμβρίου ο Μποκ σίγουρος ότι δεν μπορεί να αντισταθεί επί τόπου έχει ήδη χαράξει στον χάρτη του μια Winterstellung (χειμερινή γραμμή ) στην οποία ευελπιστεί να συγκρατήσει τα στρατεύματά του.\nΑυτή η γραμμή στηριζόταν στις όχθες του Όκα και του Ούγκρα περνούσε στη συνέχεια δυτικά του Μεντύν και ανατολικά του Γκγιάσκ και κατέληγε βορειοανατολικά του Ρζέφ.\nΠιστοί στο δόγμα που ήθελε την αποφυγή της κύκλωσης με κάθε θυσία ο Χέπνερ , ο Χοτ και ο Στράους αποφεύγουν με συνεχείς συμπτύξεις τον κίνδυνο θυσιάζοντας όμως το μεγαλύτερο μέρος του υλικού τους. Η περίπτωση του Γκουντέριαν είναι χαρακτηριστική. Σε μια προσπάθεια να ευθυγραμμίσει το μέτωπο της ήδη εκτεθειμένης 2ης Στρατιάς Αρμάτων, εγκαταλείπει την πολιορκία της Τούλα και αυθαίρετα αποφασίζει την σύμπτυξη της μεγάλης μονάδας του εγκαταλείποντας πάνω στο χιόνι το μεγαλύτερο μέρος του πολεμικού του υλικού.\nΣτα γερμανικά συγκροτήματα κρούσεως που είχαν φθάσει στα πρόθυρα τη Μόσχας, έπεσαν αιφνιδιαστικά τα ισχυρά κτυπήματα των ενισχυμένων με εφεδρείες ρωσικών στρατιών. Σ ολόκληρο το κεντρικό μέτωπο άναψαν σκληρές μάχες. Πάνω στις εχθρικές λαβίδες που απλώνοντο προς την Μόσχα, έπεσαν βροχή τα κτυπήματα ,απ’ όλες τις κατευθύνσεις .Οι γερμανικές δυνάμεις ευρίσκοντο στην ριψοκίνδυνη εκείνη κατάσταση που δημιουργείται κατά την διεξαγωγή των κυκλωτικών επιχειρήσεων .Η διάταξή τους ήτο πολύ απλωμένη και ευπρόσβλητη στα κτυπήματα της αμύνης, που διατηρούσε την πεποίθηση στον εαυτό της. Τα σοβιετικά στρατεύματα έκαναν σφήνες μέσα στην γερμανική διάταξη μάχης και έβγαιναν στα νώτα των γερμανικών μεγάλων μονάδων.\nΜε έναν υπό παραίτηση Αρχιστράτηγο και με μια ρευστή λόγω της αιφνιδιαστικής σοβιετικής μεγάλης κλίμακας αντεπιθέσεως με μια στρατιωτική κατάσταση που κινδυνεύει να εξελιχθεί σε πανικόβλητη υποχώρηση, ο Φύρερ είναι υποχρεωμένος να πάρει μια σειρά κρίσιμων αποφάσεων.\nΜε την υπ αριθμόν 39 Οδηγία του της 8ης Δεκεμβρίου αποφασίζει την άμεση διακοπή όλων των κυρίων επιθετικών επιχειρήσεων και την υλοποίηση μιας αμυντικής διατάξεως του μετώπου. Επικαλούμενος τον βαρύ χειμώνα που εμφανίσθηκε αιφνιδιαστικά πρόωρα προσδιορίζει σε γενικές γραμμές την ουσία της αμυντικής διάταξης που πρέπει να υλοποιηθεί αφήνοντας τις λεπτομέρειες στον Αρχιστράτηγο. Πάνω απ’ όλα έπρεπε να διατηρηθούν με κάθε θυσία όλες οι περιοχές που είχαν επιχειρησιακή και οικονομική σημασία για τον εχθρό, να εξευρεθούν δυνάμεις για την ενίσχυση του μετώπου που όχι απλά θα διατηρήσουν τα κεκτημένα αλλά θα δημιουργήσουν και τις κατάλληλες συνθήκες για ευρείας κλίμακας επιθετικές επιχειρήσεις εντός του 1942. Στις 11 Δεκεμβρίου ένα θριαμβευτικό ειδικό ανακοινωθέν του Κρεμλίνου μιλά για την απελευθέρωση 400 τοποθεσιών και την ήττα 17 εχθρικών μεραρχιών από τις οποίες 7 τεθωρακισμένες.\nΣτις 13 οι συνέπειες της υποχώρησης του Guderian είναι εμφανέστατες. Η Στρατιά Αρμάτων χάνει την επαφή της τόσο με την 2η Στρατιά στα νότια όσο και με την 4η Στρατιά στα Βορειοδυτικά. Από τα ανοίγματα που έχουν δημιουργηθεί και που ο Μποκ από έλλειψη εφεδρειών δεν δύναται να κλείσει, οι Ρώσοι κατευθύνονται ασυγκράτητοι πρoς την Kaluga και Kursk.\nΗ Στρατιά του Γκουντέριαν, υπερφαλαγγισμένη από τις πτέρυγες και αδυνατώντας να αποκρούσει τα χτυπήματα αντεπίθεσης του Δυτικού Μετώπου και της ομάδος επιχείρησης του Νότιο-δυτικού μετώπου αρχίζει εσπευσμένα να υποχωρεί προς την γενική κατεύθυνση Οθζλοβάγια, Μπογκοροντίτσκ, και πιο πέρα προς το Σουχίνιτσι, εγκαταλείποντας βαρύ οπλισμό, αυτοκίνητα, ελκυστήρες και τανκς.\nΣτην πορεία των δεκαήμερων μαχών τα στρατεύματα της αριστερής πτέρυγας του Δυτικού Μετώπου κατατρόπωσαν την 2η Στρατιά Αρμάτων του Γκουντέριαν και προχώρησαν 130 χιλιόμετρα.\nΟ μόνος που διατηρεί την ψυχραιμία του εκείνες τις πραγματικά δύσκολες ώρες όπου όλα κρέμονται από μία λεπτότατη κλωστή είναι ο Φύρερ . Βλέπει ξεκάθαρα ότι η μοναδική λύση για να αποφύγει μια καταστροφή ναπολεόντειου τύπου είναι η σκληρή ανελαστική άμυνα όπου χάριν του κύριου σκοπού οι απώλειες σε άνδρες και υλικό πρέπει να περάσουν σε δεύτερη μοίρα.  Η τραγωδία που έπληξε την 2η Στρατιά Αρμάτων του Guderian νοτιοανατολικά της Μόσχας στηρίζει απόλυτα τη θέση του.\nΚατά συνέπεια όλες οι προκεχωρημένες βάσεις έπρεπε να διατηρηθούν με κάθε θυσία για να χρησιμοποιηθούν σαν τοποθεσίες περισυλλογής. Η αμυντική οργάνωση της Σταράγια-Ρούσσα, της Βιάσμα της Καλούγκα του Ορελ , του Κούρσκ και του Χάρκοβ αποτελούν τους πρώτους «εχίνους» και τη βάση μιας άκαμπτης άμυνας.\nH διαταγή του περί «μη υποχωρήσεως» εχλευάσθη ως δογματική και ερασιτεχνική. Εις την πραγματικότητα απετέλεσεν αύτη αξίωμα, το οποίον κατηύθυνε την αέναον προσωπικήν επίβλεψιν των εξελίξεων της μάχης, την λεπτομερή εξέτασιν των αναφορών, την πλήρη κυριαρχίαν επί των λεπτομερειών, ακόμη και επί των ενεργειών ενός συντάγματος.\nΟ Χίτλερ απετέλει το μοναδικόν πρόσωπον που ήτο εις θέσιν να ενασκή μία αρκετά σταθεράν χαλιναγώγησιν επί των μεμονωμένων διοικητών να τους παρεμποδίζη από την τάσιν των να αποφεύγουν την έκθεσιν των πλευρών των στρατιών των εις κινδύνους και να γαλβανίζει την Λουφφτβάφφε εις το να διατηρή αερογέφυραν με τους απεκομμένους σχηματισμούς. \nΜε την άφιξη των Σοβιετικών στρατευμάτων στη γραμμή Ορέσκι-Σταρίτσα- ποταμοί Λάμα και Ρούζα-Μαλογιαροσλάβετς—Τίχονοβα- Πουστίνι-Καλούγκα-Μοσάλσκ- Σουχίνιτσι- Μπέλεβ- Μτσένσκ-Νοβοσίλ ολοκληρώνεται το πρώτο στάδιο της εχθρικής αντεπιθέσεως που είχε σαν μοιραία συνέπεια τη σύμπτυξη των γερμανικών δυνάμεων της Ομάδος Στρατιών «Κέντρο» βορείως και νοτίως της Μόσχας. Κανείς δεν παραγνωρίζει όμως ότι ο αντικειμενικός στόχος των σοβιετικών είναι σαφώς πιο φιλόδοξος. Η επιδίωξή τους είναι να διασπάσουν την προωθημένη γερμανική γραμμή άμυνας αυτήν ακριβώς την οποίαν ο Φύρερ επιθυμεί να διατηρήσει με κάθε θυσία, να αποκόψουν την επικοινωνία του Μποκ με το Σμόλενσκ ,να τον κυκλώσουν και να τον εκμηδενίσουν.\nΣτις 16 Δεκεμβρίου ημέρα που ο Φύρερ προσπαθεί να ανακόψει με το αποφασιστικής σημασίας Ηaltbefehl κάθε ιδέα υποχωρήσεως, o Στρατάρχης φον Μποκ , διοικητής της ομάδος στρατιών Κέντρο προβάλλοντας λόγους υγείας ζητά επίσημα την αντικατάστασή του. Δοθέντων των κρισιμότατων στιγμών το αίτημα γίνεται αμέσως δεκτό από τον Φύρερ που ορίζει αμέσως αντικαταστάτη του τον φον Kluge. \nΣτις 19 Δεκεμβρίου ο Φύρερ μη έχοντας άλλη επιλογή κάνει και τυπικά δεκτή την παραίτηση του Αρχιστρατήγου του Μπράουχιτς και αναλαμβάνει προσωπικά την Αρχιστρατηγία του κατά γην στρατού διατάζοντας τον Χάλντερ να παραμείνει στη θέση του σαν Αρχηγός του Γενικού Επιτελείου.\nΣτις 20 Δεκεμβρίου ο Στρατηγός Γκουντέριαν επισκέπτεται τον Φύρερ στο στρατηγείο του στην Ανατολική Πρωσσία με σκοπό να ζητήσει την αναδίπλωση των δυνάμεων σε θέσεις που θα μπορούν πραγματικά να υπερασπισθούν . Υπόσχεται την εκπόρθηση της Μόσχας την επόμενη άνοιξη αρκεί να σωθεί ο στρατός και δεν διστάζει να καταγγείλει τους ανθρώπους του Ράστενμπουργκ που έχοντας παντελή άγνοια των πολεμικών πραγμάτων προτείνουν και υιοθετούν απόψεις με καταστροφικές συνέπειες. \nΌλο αυτό το διάστημα οι ειδήσεις από το μέτωπο εξακολουθούν να καταφτάνουν ανησυχητικές.\nΠραγματικά η δεύτερη φάση της Ρωσικής αντεπιθέσεως που εγκαινιάστηκε με την κατάληψη των ισχυρών τοποθεσιών στη Νορα Φομίνσκ στις 26 Δεκεμβρίου και της ίδιας της Καλούγκα έχει οδηγήσει μοιραία στην καταρρευση της προωθημένης γερμανικής άμυνας.\nΣτις 7 Ιανουαρίου οι σοβιετικοί Στρατηγοί Koniev και Zukov ,διοικητές των μετώπων Καλίνιν και Δυτικού παίρνουν εντολή να ολοκληρώσουν την καταστροφή της ομάδας στρατιών Κέντρο με ένα καινούργιο κυκλωτικό ελιγμό.\nΑπό την γραμμή Ostaskov-Volga o Koniev πρέπει να επιχειρήσει μια επίθεση με κατεύθυνση Νότιο-Δυτική με σκοπό να κόψει δυτικά της Βιάσμα την οδική και σιδηροδρομική γραμμή Μινσκ-Μόσχα.\nΟ συνάδελφος του Ζούκωφ έπρεπε να εκμεταλλευθεί το κενό που είχε δημιουργηθεί ανάμεσα στην δεξιά πτέρυγα της της 4ης Στρατιάς και την αριστερή πλευρά της 2ης Τεθωρακισμένης με κατεύθυνση την Βιάσμα. Είναι τέτοια η σύγχυση και ο εκνευρισμός που επικρατεί που την ίδια ημέρα ο Χάλντερ σημειώνει στο ημερολόγιό του:\nΟ συνταγματάρχης Ochsner προσπαθεί να με πείσει να αρχίσουμε εναντίον των Ρώσων τον πόλεμο των αερίων.\nΣτις 8 Ιανουαρίου ο Φύρερ με διαταγή του επισημαίνει:\nΟ αντικειμενικός σκοπός της Ρωσικής ηγεσίας είναι να κλονίση το Γερμανικό μέτωπο δια μεμονωμένων επιθέσεων. Ο εχθρός υπολογίζει σε μια επιχειρησιακή ευαισθησία της πολεμικής μας ηγεσίας , από την οποία αυτός ο ίδιος σύμφωνα με την επιτευχθείσα εμπειρία δεν πάσχει. Ούτω αυτός ο αγών κατά πρώτον θα είναι αποφασιστικός ανάλογα με την ισχύν των νεύρων, προπαντός, της ηγεσίας. Ο Ρώσος απεδείχθη ότι διαθέτει ισχυρά νεύρα.\nΚαθήκον μας είναι να μην υποτιμήσουμε τους εαυτούς μας ούτε σ΄αυτό το επίπεδο, κάθε σκέψις για να αντικρούσουμε την Ρωσική επιθετική ισχύ με εθελοντική υποχώρηση έστω και για περιορισμένο χρόνο θα είναι παραλογισμός.\nΣτις 15 Ιανουαρίου ενώ η σοβιετική επίθεση εναντίον της Ομάδας Στρατιών Κέντρο βρίσκεται σε πλήρη εξέλιξη ο Φύρερ αποδέχεται τα τετελεσμένα γεγονότα και εγκρίνει την υποχώρηση της 4ης Στρατιάς, της 4ης Στρατιάς Αρμάτων και της 3ης Στρατιάς Αρμάτων επί της γραμμής Ανατολικώς Γιούχνοβ-Ανατολικώς Γηχάτσκ- Ανατολικώς Σούμπτσοφ- Βορείως Ρζεβ. Απαραίτητη προυπόθεση όμως ήταν να κρατηθεί η εγκάρσια οδός Γιούχνοβ-Γηχάτσκ-Σούμποτσοφ-Ρσέβ, μακράν εχθρικών επιδράσεων.\nΕίναι η πρώτη φορά στον πόλεμο αυτό που επιτρέπω μια κίνηση υποχωρήσεως που έχει σχέση με ευρεία ζώνη του μετώπου .Αναμένω ότι παρομοία υποχώρησις θα πραγματοποιηθεί κατά τρόπον άξιον του γερμανικού στρατού. Το αίσθημα της ανωτερότητος που επέδειξαν τα στρατεύματά μας έναντι του εχθρού, και η φανατική θέληση να του επιφέρει κάθε δυνατή ζημία οφείλουν ομοίως να εμπνεύσουν αυτός ο ελιγμός της συμπτύξεως. \nΣτις 30 Ιανουαρίου 1942 ο Φύρερ νοιώθει την ανάγκη να επικοινωνήσει με τον Γερμανικό λαό από το Σπορτπαλάσ του Βερολίνου για να τον ενημερώσει για την πορεία των πολεμικών γεγονότων και πάνω απ’ όλα να δώσει μια απάντηση στο τραγικό ερώτημα «-Πως μπόρεσε να συμβεί;»\nΕις την άμυναν δεν μας υπεχρέωσαν οι Ρώσσοι, μόνον οι 38 ,40,42 και εν μέρει 45 βαθμοί ψύχους μας εξηνάγκασαν εις αυτήν . Υπό το ψύχος τούτο όμως ουδείς στρατός, ο οποίος δεν είναι συνηθισμένος εις αυτό, δύναται να μάχεται, όπως επίσης, δεν δύναται να το πράττη υπό τον υπερβολικών καύσωνα της ερήμου κατά τους θερμούς μήνες. Αλλά την στιγμήν καθ’ ην η μετατροπή αύτη κατέστη αναγκαία, εθεώρησα καθήκον μου να αναλάβω και δια τούτο την ευθύνην επί των ώμων μου. \nΗ ρευστότητα της στρατιωτικής κατάστασης που πολλές φορές απείλησε με επικίνδυνες ανατροπές συνεχίστηκε μέχρι τον Μάρτιο όταν από τις όχθες της Μαύρης θάλασσας μέχρι τις όχθες της Βαλτικής η τήξη των πάγων δίνει σταδιακά τη θέση τους στην λάσπη μειώνοντας σε σημαντικότατο βαθμό τις πολεμικές επιχειρήσεις προσφέροντας στα γερμανικά στρατεύματά την δυνατότητα να συνέλθουν από την έκπληξη και να αναδιοργανωθούν.\nΑυτή η επί τόπου αντίσταση έχει. αποτρέψει επίφοβες ανακατατάξεις σ' ολόκληρη την έκταση τού απέραντου ανατολικού μετώπου. Οι Ρώσοι παρ' όλες τις συντονισμένες προσπάθειές τους και παρ όλες τις αρχικές επιτυχίες τους , όχι μόνο δεν καταφέρνουν να διασπάσουν αποτελεσματικά, σε κάποιο σημείο τις γερμανικές γραμμές , αλλά εμφανίζονται υπερβολικά αδύναμοι για ν' απομακρύνουν σε μια απόσταση ασφαλείας τον εχθρό μπροστά από την ίδια τους την πρωτεύουσα.\nΤο μέτωπο έχει πλέον παγιωθεί σε μια γραμμή γεμάτη ακανόνιστους θυλάκους που έδειχναν ακριβώς την αγριότητα των συγκρούσεων και έφθανε τα 4.800 χιλιόμετρα "αφήνον το Κερτς εις τους Ρώσους, διερχόμενον δια της Αζοφικής θαλάσσης δια να δώση το Ταγκανρόγκ εις τους Γερμανούς, ανερχόμενον τον Ντόνετς , καλύπτον τας θέσεις του Μπελγκορόντ, του Κούρσκ , του Ορέλ , της Βιάσμας, του Ρζέφ, του Κόλμ, της Σταράγια-Ρούσα, του Ντεμιάνσκ, του Νοβγκορόντ, δια να καταλήξη εις την λίμνην Λαντόγκα, εις την περιοχήν του Σχλαύσσενμπουργκ, χωρίς όμως και να έχη δυνηθή ο στρατηγός Μερέτσκωφ να απαλλάξη πλήρως το Λένινγκραντ." \nΣ' αυτή την ανάπαυλα των εχθροπραξιών όλοι τώρα μπορούν να αντιληφθούν ότι, το παράλογο τότε Ηaltbefehl , ή διαταγή τού Φύρερ για μια ρωμαλέα επί τόπου αντίσταση, είχε σώσει την Βερμαχτ από μια, βέβαιη καταστροφή. \nΗ Βερμαχτ εξακολουθεί να κατέχει την τεχνική και την ταχτική υπεροχή. Αλλά και κάτι άλλο έχει επιζήσει από την κρίση του χειμώνα: το αλάθητο τού Χίτλερ. Η Βασική Διαταγή της 16ης Δεκεμβρίου δικαιώνεται: ο Χίτλερ έσωσε τον γερμανικό στρατό, που αιφνιδιάστηκε από την πρόωρη άφιξη και δριμύτητα του χειμώνα, διατάσσοντάς τον να αμυνθεί επί τόπου. Αν είχε επικρατήσει η γνώμη των πανικόβλητων στρατηγών, ο γερμανικός στρατός θα είχε διαλυθεί στην υποχώρηση προς τον Δνείπερο, τον Μπουγκ και τον Νιέμεν. \n Η 9η .Γερμανική Στρατιά, βόρεια πλευρά της Ομάδας Στρατιών "Κέντρο" είχε διάταξη ημικυκλίου που περνούσε από το Καλίνιν .μέχρι τη Θάλασσα της Μόσχας\n Οι Μεραρχίες του IIIου Σώματος Αρμάτων με αποστολή να υπερφαλαγγίσουν από τον Βορρά την την εχθρική Πρωτεύουσα είχαν ήδη φτάσει στο στο κανάλι Μόσχοβα-Βόλγα στην περιοχή του Ντιμτροβ. Νοτιότερα τα προωθημένα στοιχεία του XLI Σώματος Αρμάτων επιτιθέμενα βορείως της Λόμπνια ‘εδιναν σκληρές μάχες να περάσουν το κανάλι σε διάφορα σημεία. Η Ομάδα Μάχης Westhoven της 1ης Μεραρχίας Αρμάτων που έχει καταλάβει το Nikolskoie και το Beli –Rast προωθείται μέχρι τα δυτικά όρια του Kusajevo. Στα δεξιά η 4η Ομάδα Αρμάτων ανάμεσα σε Κράσναγια Πολιάνα και Σβενιγκοροντ πιέζει ασφυκτικά τη Σοβιετική πρωτεύουσας μια που κανένα σημείο της δεν απέχει από το Κρεμλίνο περισσότερο από 40 χιλιόμετρα. Οι προφυλακές της 2ης Τεθωρακισμένης Μεραρχίας βρίσκονται ήδη στην περιφερειακή αφετηρία του τραμ της Μόσχας και μια ομάδα επιθέσεως του 62ου Τάγματος Μηχανικού έχει φτάσει μέχρι το προάστιο του Hinki 8 χιλιόμετρα από την περίμετρο της πόλης και μόλις 16 από το Κρεμλίνο.\n Πολλά οχήματα είχαν αχρηστευτεί γιατί κανείς δεν είχε φροντίσει να διανέμει γλυκερίνη για τα ψυγεία τους.Τα άρματα έπρεπε να μένουν μόνιμα με αναμμένες τις μηχανές γιατί αν οι μηχανές κρύωναν χρειαζόταν μια χρονοβόρα διαδικασία προθερμάνσεως που σύμφωνα με τον στρατηγό Schaal έφτανε τις 12 ώρες. Στα μετόπισθεν οι ατμομηχανές όταν δεν είναι παγωμένες κινούνται σέρνοντας πίσω τους τα μισά βαγόνια απ’ όσο η ιπποδύναμή τους επιτρέπει με αποτέλεσμα τρόφιμα και πολεμοφόδια να σπανίζουν στην πρώτη γραμμή. Αλλά και αυτά που υπάρχουν είναι στη πράξη άχρηστα. Οι ερπύστριες των τεθωρακισμένων γίνονται ένα σώμα με το παγωμένο έδαφος ,τα ουραία των πυροβόλων αρνούνται να ανοίξουν ο μηχανισμός των αυτόματων όπλων παθαίνει συνεχείς εμπλοκές γιατί παγώνει το λάδι και σκληραίνει το λίπος.\n Ρ.Καρτιέ Ιστορία του Δευτέρου Παγκοσμίου Πολέμου Τόμος Α σελ.282\n Ορισμός που αποδίδεται στον στρατηγό Laffargue.\n 5η Στρατιά Επιθέσεως ( L. A. Govorov )\n16η Στρατιά Επιθέσεως (K.K.Rokossovskij)\n20η Στρατιά Επιθέσεως (A.A. Vlassov)\n30η Στρατιά του Μετώπου της Μόσχας (V. I .Kuznetzov)\n29η Στρατιά του Μετώπου του Kalinin (V.D Leliusenco)\n31η Στρατιά του Μετώπου του Kalinin (I Masslenikov.)\n Στρατάρχη Γ.Κ Ζούκωφ Αναμνήσεις και στοχασμοί Τ.Β σελ 51.\n Η 9η Στρατιά από τα τέλη Οκτωβρίου κατείχε με τρία Σώματα Στρατού τον τομέα του μετώπου ανάμεσα στη «θάλασσα της Μόσχας και τη λίμνη Selguer. Η αντίστασή της θα παίξει καθοριστικό ρόλο στην παρεμπόδιση της υλοποίησης του σοβιετικού κυκλωτικού ελιγμού. Από τα μέσα Δεκεμβρίου υποχωρούσε βήμα βήμα από το Καλίνιν που θα ελευθερωθεί από τους Ρώσους στις 16 Δεκεμβρίου, με κατεύθυνση νοτιοδυτική.\n Τα σχέδια της ρωσικής αντεπιθέσεως που καταρτήστηκαν από τον Zukov εγκρίθηκαν στις 30 Νοεμβρίου από τον Στάλιν και από τον Saposnikov. Η επιχείρηση ενδιέφερε την αριστερή πλευρά του Μετώπου του Καλίνιν, το σύμπλεγμα των δυνάμεων του Δυτικού Μετώπου και μια ομάδα του Νότιο-δυτικού Μετώπου που είχε περάσει λίγο καιρό πριν στην διοίκηση του Τιμοσένκο.\n 50η Στρατιά (I.V. Boldin)\n10η Στρατιά (Gorodianskij)\nΣώμα ιππικού της φρουράς.\n A.Clark Βαρβαρόσσα σελ 223\n Εικονογραφημένη Ιστορία του Β Παγκοσμίου Πολέμου Τόμος Α σελ 251\n Ζούκωφ Αναμνήσεις και στοχασμοί Τ.Β σελ 53\n Το μέτρο αυτό δεν είχε εξαιρέσεις. Ο Χεπνερ που τόλμησε να αποσύρει για ασήμαντη αφορμή την δεξιά πτέρυγα της Τεθωρακισμένης Ομάδας του υποχρεώθηκε να παραδώσει την Διοίκηση της 4ης Στρατιάς Αρμάτων στον Στρατηγό Ρουόφ (8/1/42) και επιτιμήθηκε δημόσια,Στις 16/1/42 ο Στρατηγός Στράους παραδίδει την Διοίικηση της μεγάλης αυτής μονάδος στον Στρατηγό Μόντελ . Τριάντα πέντε Σωματάρχες και Μέραρχοι υποχρεώθηκαν να γυρίσουν σπίτια τους με διάφορους βαθμούς δυσμένειας. Ακόμη και ο Κάιτελ που ρωτήθηκε από τον ‘Ολμπριχτ για το τι συνέβαινε με τον Φύρερ απάντησε. «Δεν ξέρω τίποτα. Δεν με ενημερώνει. Απλώς και μόνον με φτύνει στο πρόσωπο”\n ΑA.Clark Βαρβαρόσσα σελ 224\n Ο Κλούγκε που διοικούσε την 4η Στρατιά παρέδωσε την διοίκηση στον στρατηγό Κübler .\n Κατά τη διάρκεια αυτής της συσκέψεως που διήρκεσε πέντε ολόκληρες ώρες στην οποία συμμετείχαν ο Κάιτελ και ο Γιόντλ ο Φύρερ παραμερίζοντας την πικρία του για τις αυθαίρετες επιλογές του στρατηγού του στο πεδίο της μάχης προσπάθησε να τον πείσει ότι αυτό που ζητούσε ήταν ανεφάρμοστο. «Αν έπρεπε να εγκρίνω την σύμπτυξη,τίποτα πλέον δεν θα μπορούσε να σταματήσει την υποχώρηση.Τα στρατεύματα θα το «έβαζαν στα πόδια¨.Με τον πάγο και το χιόνι και τους παγωμένους δρόμους,θα εγκατελείποντο πρώτα τα βαρέα όπλα και στη συνέχεια ο ελαφρύς οπλισμός .Οι στρατιώτες θα πετούσαν και αυτά τα ίδια τα ντουφέκια τους.Στο τέλος δεν θα απέμενε τίποτα..Όχι.οι αμυντικές γραμμές πρέπει να διατηρηθούν.Τα κέντρα των επικοινωνιών και τα κέντρα ανεφοδιασμού πρέπει να υπερασπισθούν σαν να είναι οχυρά. Οι στρατιώτες πρέπει να χώσουν τα νύχια στην γη ,να σκάψουν χαρακώματα και να μην υποχωρήσουν ούτε ένα βήμα.» Η εμμονή του Στρατηγού στις θέσεις του οδήγησαν τον Φύρερ στην ανάγκη να τον αντικαταστήσει στην διοίκηση της 2ας Στρατιάς αρμάτων με τον στρατηγό των αρμάτων Σμιντ. (25/12/41)\n Οικονομάκος Μ Οι ελπίδες πάγωσαν στο Βόλγα σελ 20.\n Kriegstagebuch des Oberkommandos σελ.41\n 30 Ιανουαρίου 1942 Ο Αδόλφος Χίτλερ ομιλεί στο Σπόρτπαλαστ Βερολίνου Χρυσή Αυγή 1982 σελ 41\n Σύμφωνα με τα στατιστικά στοιχεία της Ο.Κ Η από 1/1/42-20/3/42 οι γερμανικές απώλειες στο ανατολικό μέτωπο ανήρχοντο σε 240.000 άνδρες από τους οποίους οι νεκροί 51.837 και οι αγνοούμενοι 15.068 (Eddy Bayer: Ο πόλεμος των τεθωρακισμένων Τόμος Α σελ 271) Από 22/6/41 οι συνολικές απώλειες ήταν 1.073.006 άνδρες.\n Eddy Bayer: Ο πόλεμος των τεθωρακισμένων Τόμος Α σελ.304.\n Ο Στρατηγός φον Τίπελσκιρχ παρά το γεγονός ότι την εποχή εκείνη διαφωνούσε κατηγορηματικά με το πνεύμα της διαταγής της 16ης Δεκεμβρίου μετά το τέλος του πολέμου θα ομολογήσει ανεπιφύλακτα: "Υπήρξε το μοναδικό μέγα κατόρθωμά του. Στην κρίσιμη εκείνη στιγμή, τα στρατεύματα θυμόντουσαν εκείνα, που είχαν ακούσει σχετικά με την υποχώρηση του Ναπολέοντα από την Μόσχα και ζούσαν επηρεασμένοι από αυτά. Αν άρχιζαν να υποχωρούν , κάτι τέτοιο θα μπορούσε να εξελιχθεί σε πανικόβλητη φυγή" (B. H. Liddell Hart: Η άλλη πλευρά του λόφου. σελ 357)\n Ραιημόν Καρτιέ: Ιστορία του Δευτέρου Παγκοσμίου Πολέμου Τόμος Α σελ 318\nΑναρτήθηκε από ΘΕΟΔΩΡΟΣ στις 10:00:00 μ.μ.\nΕτικέτες Β.Π.Π, ΣΤΑΛΙΝΓΚΡΑΝΤ


AnimeCast: Super Sentai Segments\nΤην / Το Δευ Ιουλ 25, 2011 2:57 am\nΜετά από πρωτοβουλία του xamergt και τη στήριξη όλων σας εδώ για την εκπομπή μας, είπαμε να σας αφιερώσουμε ξεχωριστά βίντεο για τους αγαπημένους σας (και μου) Super Sentai. Έτσι λοιπόν, από σήμερα θα ξεκινήσουν να κυκλοφορούν segments όπως τα λέω γιατί αποτελούν διαφορετικό κλάδο της εκπομπής, με θέμα τους Super Sentai. Όμως, σημαντική για την εξέλιξη και την ύπαρξη του είναι και η δική σας συμβολή. Γι' αυτό, μετά την πρώτη εκπομπή του xamergt, που επεξεργάζεται και θα ανέβει αύριο, μπορεί ο καθένας από εσάς να διαλέξει και να παρουσιάσει κάποιο θέμα γύρω από τη σειρά, γενικά ή ειδικά. Περιμένουμε κάθε πρόταση σας και ανυπομονούμε να σας ακούσουμε! Χρειάζεστε απλά όρεξη κι ένα μικρόφωνο! [Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.]\nΕπιστρέψαμε! Αλλά όχι με νέα εκπομπή σχετικά με anime και manga(την οποία θα δείτε αυτή την Πέμπτη). Μετά από πρωτοβουλία του xamergt, από το forum του Power Rangers in Greece, είπαμε να φιλοξενήσουμε στο κανάλι μας τα παιδιά και την αγάπη τους για τη σειρά Super Sentai, ή αλλιώς την ιαπωνική έκδοση των Power Rangers. Έτσι λοιπόν, με το πρώτο αυτό μέρος ελπίζουμε να ξεκινήσει μια σειρά από μέρη σχετικά με τους Super Sentai. Σήμερα, ο xamergt μας μιλάει γενικά για τη σειρά και αναφέρει λίγα πράγματα για όσα έχει δει. Καλή ακρόαση!\nΥ.Γ Ζητούμε συγγνώμη, αλλά μέχρι και σήμερα δεν υπήρχε λύση για άλλο μικρόφωνο, κι έτσι αυτό το κομμάτι δεν θα έχει τόσο καλή ποιότητα. Στα επόμενα, θα υπάρξει σίγουρα βελτίωση.\nΑπ: AnimeCast: Super Sentai Segments\nΤην / Το Δευ Ιουλ 25, 2011 4:42 am\nΩραίο Zetto, μια χαρά ακούγεται παρεπιπτόντως\nΤην / Το Δευ Ιουλ 25, 2011 11:44 am\nΗ αλήθεια είναι πως είναι από κινητό, αλλά έκανα ό,τι μπόρεσα στην επεξεργασία του ήχου. Κάντε και μια εγγραφή όσοι δεν έχετε ήδη κάνει και πατήστε μου αρέσει για να στηρίξετε το νέο αυτό εγχείρημα.\nΤην / Το Δευ Ιουλ 25, 2011 1:11 pm\nEκανα την αρχη.Ορμιστε και αλλοι.\nΩραια η επεξεργασια Ζηση.\nΤην / Το Δευ Ιουλ 25, 2011 1:24 pm\nTέλειο, παιδιά όπως είπε και ο Δημήτρης κάντε και άλλοι\nΤην / Το Δευ Ιουλ 25, 2011 1:39 pm\nΕυχαριστούμε για τα σχόλια σας. Τώρα Δημήτρη σιγά σιγά θα αρχίζει να σου φεύγει το άγχος. Μια παράκληση, θέλουμε σχόλια και like στο youtube!\nΥ.Γ Σκέφτομαι να κάνω με κάποιον από εσάς μια συζήτηση για τους Gokaiger μέσω Skype και να την ηχογραφήσουμε, μιας και τους παρακολουθώ κι εγώ και είναι μια σειρά που μπορεί να εισάγει νέο κόσμο στους Super Sentai. Green Ranger, αν ενδιαφέρεσαι πες μου να το ετοιμάσουμε.\nΤην / Το Δευ Ιουλ 25, 2011 1:41 pm\nOK, μόλις φτιάξω το μικρόφωνο θα σου πω\nΤην / Το Δευ Ιουλ 25, 2011 1:43 pm\nΌσοι από εσάς διαβάζετε αυτό το θέμα, επαναλαμβάνω μην ντρέπεστε, αν θέλετε να κάνετε κάτι για τους sentai ή ακόμα και για τα anime είστε ευπρόσδεκτοι. Μέχρι πριν λίγο ηχογράφησα κάτι μέσω skype με ένα παιδί που αρχικά μας άκουγε απλώς.\nΤην / Το Δευ Ιουλ 25, 2011 3:05 pm\nΠαντως απο gokaiger δεν ξερω τιποτα.Δεν εχω δει καθολου.Βεβαια θα μπορουμε να μιλαμε για πολλα αλλα θεματα\nΤην / Το Δευ Ιουλ 25, 2011 3:11 pm\nΠρέπει να δεις. Όσοι συμμετέχετε(αρχικά εσύ xamergt), βάλτε ως υπογραφή σε site που μπαίνετε το εξής:\n[IMG][Πρέπει να είστε εγγεγραμμένοι και συνδεδεμένοι για να δείτε αυτόν το σύνδεσμο.] στο τέλος του link ένα ])\n[url=www.youtube.com/user/AnimeCastGR]Εδώ[/url(Βάλτε στο τέλος του link ένα ]) θα βρείτε το κανάλι μας στο Youtube!


Νίκο Γκάλη, γ***** τους πάλι! - Age Of Basketball\nHome / ΕΘΝΙΚΗ ΕΛΛΑΔΑΣ / Νίκο Γκάλη, γ***** τους πάλι!\nΝίκο Γκάλη, γ***** τους πάλι!\n13 August 2010\tΕΘΝΙΚΗ ΕΛΛΑΔΑΣ Leave a comment\nΔημοσιεύτηκε στις 9 Ιουλίου 2007\n«Δεν σας κρύβω ότι η στάση του με πονάει. Τόσο εγώ, όσο και τα υπόλοιπα παιδιά το νιώθουμε σαν αγκάθι στην καρδιά. Φυσικά δεν είναι υποχρεωμένος να κάνει κάτι που δεν νιώθει, αλλά με στεναχωρεί ότι ποτέ δεν θέλησε να μας δώσει μια εξήγηση, να μας πει έτσι απλά ‘δεν γουστάρω’. Μου φαίνεται παράδοξο το να δέχεται με περισσότερη ευκολία μια πρόσκληση του κ. Κακλαμάνη, από το να έρθει και να ξαναβρεθεί με τους πρώην συμπαίκτες του». Αυτά ήταν τα λόγια του μάνατζερ της εθνικής Νίκου Φιλίππου, όταν κλήθηκε να σχολιάσει την απουσία του Νίκου Γκάλη από το 1ο Eurostar (Τι μεικτή Ευρώπης! Τι Χάτζατζ! Να γίνει θεσμός εδώ και τώρα!). Βέβαια, δεν ήταν η πρώτη φορά που κατηγορούν τον Γκάλη και μάλλον δε θα είναι ούτε η τελευταία.\nΑλλά για καθίστε ρε παιδιά. Ποιος Φιλίππου; Ή αν θέλετε, “Filippou who?” που θα έλεγε και ο Άλεξ Φέργκιουσον στο ασπρόμαυρο άθλημα. Μεταξύ μας, αν δεν ήταν ο Γκάλης το 1987, ο Φιλίππου θα είχε λόγο να πάει στο Eurostar το προηγούμενο Σάββατο; Ή ακόμα καλύτερα, θα γινόταν Eurostar; Να τιμήσουν τι; Τα 20 χρόνια από τι; Αν ΔΕΝ ήταν ο Γκάλης λέμε…\nΚι εμείς, κι εσείς και ο… Φιλίππου ξέρουμε εξαιτίας ποιου ο Ματσιγιάουσκας παίζει στον Ολυμπιακό και ο Παναθηναϊκός είναι πρωταθλητής Ευρώπης. Μπορεί οι 12 της εθνικής που πήραν το Ευρωμπάσκετ του 2005 να έπαιζαν μπάσκετ ακόμα κι αν ο Γκάλης είχε επιλέξει την αφάνα και τους Μπόστον Σέλτικς. Όμως, πόσοι από τους άλλους θα ήταν εδώ να τους δουν να παίζουν; Πόσοι φίλαθλοι, πόσες κάμερες, πόσοι παράγοντες, πόσοι δημοσιογράφοι, πόσα γήπεδα, πόσα ευρώ;\nΑλλά ας γυρίσουμε στα… φιλιππικά. Ποιον να πάει να δει ο Γκάλης το προηγούμενο Σάββατο στο ΟΑΚΑ; Δεν είναι μυστικό ότι ο «γκάνγκστερ» δεν είναι κοινωνικός. Είναι κλειστός χαρακτήρας και δύσκολος (για να το θέσω κομψά). Το ξέρουν όλοι, αλλά κυρίως το ξέρει ο ίδιος και το υποστηρίζει με τη στάση του. Ποτέ του δεν προσποιήθηκε κάτι που δεν ήταν. Ποτέ του δεν έγινε «ψεύτικος» για χάρη κανενός. Να δει ποιον στο ΟΑΚΑ λοιπόν; Να κάτσει δίπλα στον άνθρωπο που του έκοψε το μπάσκετ; Να μιλήσει με τον Γιαννάκη, με τον οποίο δεν μιλούσαν ούτε τη δεκαετία του ’90 (άλλο ο αλληλοσεβασμός, άλλο η φιλία); Ή να τα πει με όσους τον θεωρούν «αγκάθι στην καρδιά τους»; Γιατί είπαμε, δεν ήταν η πρώτη φορά που ακούσαμε παρόμοιες δηλώσεις. Ή μήπως να το κάνει για τον άνθρωπο που αν και κεφαλή του μπάσκετ στην Ελλάδα τότε (και τώρα) δεν θέλησε να κάνει τίποτα για να αποτρέψει το μεγαλύτερο έγκλημα στον ελληνικό αθλητισμό; Για τον FIBA Europe λέω.\n«Η στάση του με πονάει». Ώπα ρε Φιλίππου… Μήπως ξεχαστήκαμε λιγάκι; Έσβησε το καντήλι κάτω από το εικόνισμα του Γκάλη στο σπίτι και πετάξαμε μπόι; Ακούσαμε πολλές φορές το γεννηθέν στο ΣΕΦ σύνθημα περί ιππασίας, Γκάλη και Σιγάλα και μπερδευτήκαμε; Μπορεί να ακούγομαι σκληρός, αλλά έτσι είναι. Πλύνε το στόμα σου με σαπούνι γι’ αυτά που είπες και σκέψου ένα μόνο πράγμα. Το μπάσκετ σε θυμάται και θα σε θυμάται Νίκο Φιλίππου, επειδή το 1987 έτυχε στην εθνική Ελλάδας να παίζει ο Γκάλης. Όχι το ανάποδο.\nΣτις 6 Μαΐου ήμουν στο ΟΑΚΑ στον τελικό της Ευρωλίγκας. Πριν την έναρξη του αγώνα στα δημοσιογραφικά βάζαμε στοιχήματα ότι ο Γκάλης δεν πρόκειται να εμφανιστεί. Παρόλο που όλοι διαβεβαίωναν ότι κάτι τέτοιο θα γίνει. Ο Νίκος Γκάλης δεν είναι αχάριστος. Απλώς πρέπει να τον πλησιάσεις όπως αρμόζει και με τον σωστό τρόπο. Και κάτι τελευταίο:\nΝίκο Γκάλη γ****** τους πάλι! Και άσ’ τους να λένε ότι θέλουν…\nΟ «προδότης» και οι αληθινοί νικητές\nWild card ναι, τώρα η κλήρωση!


«Είναι δυνατόν να δείχνουν τους κ@λους τους αυτές τις μέρες;» | Magnesia.TV\nΑρχική Ειδήσεις Ελλάδα «Είναι δυνατόν να δείχνουν τους κ@λους τους αυτές τις μέρες;»\n«Είναι δυνατόν να δείχνουν τους κ@λους τους αυτές τις μέρες;»\nΔημοσιεύθηκε 07/08/2021 09:27\nΟι καταστροφικές πυρκαγιές που συνεχίζουν να δοκιμάζουν τη χώρα μας έχουν φέρει τεράστιο κύμα συμπαράστασης προς τους πυρόπληκτους συμπολίτες μας, με τους χρήστες τωn social media να κινητοποιούνται προκειμένου να βοηθήσουν με όποιον τρόπο μπορούν.\nΤην ίδια ώρα έντονη ενόχληση προκαλούν σε πολλούς οι… προκλητικές αναρτήσεις οι οποίες και δεν έχουν καμία σχέση με τις μαύρες ημέρες που βιώνει η χώρα.\nΗ Νανά Παλαιτσάκη ήταν μία από αυτούς, καθώς μέσα ξέσπασε μέσω Instagram…\nΓράφει η Νανά Παλαιτσάκη στην ανάρτησή της:\n«Την ώρα που βρέχει στάχτες… Τις ώρες που όλη η Ελλάδα καίγεται, είναι δυνατόν να ποζαρουν με κοκτέιλ, φορώντας 158 φίλτρα, απόντα σκάφη τους….\nΕίναι δυνατόν να δείχνουν τους κωλους, τις κοιλιές δίπλα από μπύρες, ψητές γαρίδες, σπαγγέτι με τρουφες…\nΕίναι δυνατόν «φιλάνθρωποι της ποζας» αυτές τις μέρες να έχουν λουστεί την κτηνωδία της ματαιοδοξίας τους!\nΣε ποιο σκάφος θα κρυφτείς κακομοίρα μου όταν θα βρέχει δηλητήριο ;;;; Σε ποιο ;;;»\nΔείτε παρακάτω την ανάρτηση που έκανε η Νανά Παλαιτσάκη στο Instagram:\nΠροηγούμενο άρθρο«Για μια γ@μημένη μέρα είναι δύσκολο να μην ποστάρετε τη ματαιοδοξία σας; »\nΕπόμενο άρθροΚατερίνα Στανίση – Τα καψουρέματα και οι απόπειρες αυτοκτονίας στην πίστα


Select Salmon House, Εταιρεία - Company in Μελίσσια, Ελλάδα - Allbiz\nALL.BIZΕλλάδαΜελίσσιαCompanies ΜελίσσιαSelect Salmon House, Εταιρεία\nSelect Salmon House, Εταιρεία, Μελίσσια\nΚ. Καραμανλή 3,\nCompany website: https://1825-gr.all.biz\nEπιχείρηση Select Salmon House, Εταιρεία\nΗ εταιρεία μας είναι η συνέχεια μιας οικογενειακής παράδοσης δεκαετιών. Το όνομα μας άλλωστε Select Salmon House έχει συνδεθεί με την ποιότητα στον Ελληνικό χώρο. Η διαθέτουμε πιστοποιημένο σύστημα διαχείρισης της ασφάλειας των τροφίμων ΕΛΟΤ 1416:2000 (HACCP) με αριθμό πιστοποίησης 331746 HCD για της ακόλουθες δραστηριότητες: Εμπόρια και εισαγωγές τροφίμων με εξειδίκευση σε καπνιστό σολομό, χαβιάρι, μπρικ. Οι συνεργάτες μας ως επί το πλείστων στην Ελλάδα και στο εξωτερικό έχουν ίδια ή παρόμοια πιστοποίηση.\nPopular products and services Select Salmon House, Εταιρεία\nΚατηγορίες πωλητή Select Salmon House, Εταιρεία\n1Ψάρια Θαλασσινά άλλα\n1Κρασιά και ποτά κρασί


Παρουσιάστηκε η ποιητική συλλογή «Κυψέλη ο νους» της Δραμινής Μαρίνας Μελίδου - Εργασία Συν\nΠαρουσιάστηκε η ποιητική συλλογή «Κυψέλη ο νους» της Δραμινής Μαρίνας Μελίδου\nΣΤΟ ΠΛΑΙΣΙΟ ΤΗΣ 27ης ΓΙΟΡΤΗΣ ΒΙΒΛΙΟΥ\nΓια το βιβλίο μίλησαν η Πρόεδρος του ΣΦΓΤ Δράμας Π. Μπανά και η ίδια ποιήτρια\nΜε την παρουσίαση της ποιητικής συλλογής «Κυψέλη ο νους» της Δραμινής ποιήτριας κ. Μαρίνας Μελίδου ολοκληρώθηκε το βράδυ της Κυριακής 25 Ιουλίου η 27η Γιορτή Βιβλίου, η οποία διοργανώθηκε με επιτυχία από την Αντιδημαρχία Πολιτισμού του Δήμου Δράμας και τα βιβλιοπωλεία της Δράμας από τις 17 έως τις 25 Ιουλίου στην κεντρική πλατεία της πόλης.\nΓια την ποιητική συλλογή «Κυψέλη ο νους», μίλησαν στο βιβλιόφιλο κοινό της πόλης, η Πρόεδρος του Συλλόγου Φίλων Γραμμάτων και Τεχνών Δράμας κ. Πολύνα Μπανά και η ίδια η ποιήτρια κ. Μαρίνα Μελίδου. Επίσης χαιρετισμό στην εκδήλωση απεύθυνε ο Αντιδήμαρχος Πολιτισμού του Δήμου Δράμας κ. Λευτέρης Καλλινικίδης.\nΟυσιαστικά η συγκεκριμένη λογοτεχνική βραδιά αποτέλεσε την πρώτη εμφάνιση της κ. Μελίδου στα λογοτεχνικά δρώμενα της Δράμας, αλλά και την αρχή μιας σειράς αντίστοιχων παρουσιάσεων της ποιητικής συλλογής, οι οποίες θα ακολουθήσουν. Το βιβλίο εμπεριέχει, μεταξύ άλλων, και ποιήματα τα οποία βραβεύτηκαν σε διαγωνισμούς, καθώς επίσης, συνοδεύεται από υλικό φωτογραφικό, αποδίδοντας οπτικά τη θεματική κάποιων ποιημάτων.\nΤόσο η κ. Μπανά όσο και η κ. Μελίδου, κατά τη διάρκεια της παρουσίασης, μίλησαν για το περιεχόμενο τους βιβλίου, καταθέτοντας η καθεμιά τη δική της οπτική, ενώ επιπλέον έγινε και ανάλυση επιλεκτικών αποσπασμάτων της συλλογής. Μετά την ολοκλήρωση της παρουσίασης, η ποιήτρια κ. Μελίδου, υπέγραψε αντίτυπα του βιβλίου, συνομίλησε με το κοινό και εισέπραξε ιδιαίτερα θερμά λόγια τόσο για την ποιητική συλλογή όσο και για την ομιλία της στην εκδήλωση.\nΗ κ. Μελίδου είναι 27 ετών και από πολύ νωρίς ξεκίνησε να αναζητάει μέσα από την ποίηση τις προσωπικές της αλήθειες αλλά κι αυτές του κόσμου που την περιβάλλει. Σπούδασε Κοινωνικές Επιστήμες στο ΔΠΘ με εξειδίκευση στην Κοινωνική Πολιτική και σε ηλικία μόλις 16 ετών έκανε τα πρώτα δειλά βήματα στην ποίηση. Το βιβλίο «Κυψέλη ο νους» είναι το πρώτο της βιβλίο και εκδόθηκε από τη ΔΕΚΠΟΤΑ του Δήμου Δράμας.


Στα χέρια του Λυράκη! | Onsports.gr\nhome ΠοδόσφαιροSuper LeagueΣτα χέρια του Λυράκη! Κοινοποιήστε\nΣτα χέρια του Λυράκη!\tΣυντάκτης: Δημοσίευση: Παρασκευή, 03 Ιουνίου 2011 11.05\nΣτα χέρια του Νίκου Λυράκη, βρίσκεται ο μεταγραφικός σχεδιασμός της Κέρκυρας, ενόψει της νέας σεζόν.\tΟ γενικός διευθυντής των «κυανέρυθρων» βρίσκεται στην Αθήνα με σκοπό να κάνει τις προσπάθειές του προκειμένου να «ντύσει» κάποιους παίκτες στα χρώματα του νησιώτικου συλλόγου. Όπως έχουμε αναφέρει από χθες (2/6), ενδιαφέρον υπάρχει τόσο για τον Μαρσέλο Σαρμιέντο όσο και για τον Χρυσόστομο Μιχαηλίδη οι οποίοι είναι κύριοι μεταγραφικοί στόχοι των Φαιάκων και βρίσκονται στο προσκήνιο των μεταγραφών. Η διοίκηση της Κέρκυρας, ωστόσο, δεν επιβεβαιώνει τις παραπάνω πληροφορίες όμως δεν αποκλείει καμία περίπτωση. Το μόνο βέβαιο είναι ότι πολλά θα εξαρτηθούν από το μέλλον του Δημήτρη Κωνσταντόπουλου στο νησί των Φαιάκων και το αν τελικά θα πουληθεί σε κάποιο σύλλογο έναντι ενός αξιόλογου χρηματικού ποσού αλλά και με ανταλλάγματα έμψυχου δυναμικού.\nΤέλος, εξελίξεις στις ανανεώσεις των συμβολαίων των Βενέτη, Μαϊστόροβιτς, Καλαντζή και Λαμπρόπουλου αναμένονται μέσα στην επόμενη εβδομάδα, με τους τέσσερις ποδοσφαιριστές να είναι κοντά σε συμφωνία με την «κυανέρυθρη» διοίκηση.\tΚατηγορία: Super League


p 2946 wordpress - Dailyfucks.gr\np 2946 wordpress\nΌπως ισχυρίζεται μια διάσημη βελονίστρια από το Ανόι του Βιετνάμ, η σεξουαλική αγνότητα των αντρών μπορεί να διαπιστωθεί από ένα μικρό σημάδι στο αυτί και μ’ αυτή την απόδειξη κατάφερε να απαλλάξει από τις κατηγορίες τρεις καταδικασμένους για βιασμό.\nΗ παραδοσιακή θεραπεύτρια Φαμ Τι Χονγκ (Pham Thi Hong) άρχισε να αγωνίζεται για την απελευθέρωση αυτών των αντρών φτάνοντας μέχρι τον πρόεδρο της χώρας, επειδή πίστευε ότι και οι τρεις τους ήταν παρθένοι και ως εκ τούτου δεν μπορεί να ήταν ένοχοι βιασμού.\n“Όλοι τους είχαν μικρά κόκκινα σημάδια στο πίσω μέρος των αυτιών”, είπε η 54χρονη Χονγκ: “Τα σημάδια θα είχαν φύγει αν… είχαν κάνει σεξ. Η πλούσια εμπειρία μου μού λέει ότι αυτοί οι άντρες δεν είχαν κάνει σεξ προηγουμένως”.\nΟι ισχυρισμοί της Χονγκ είναι ανορθόδοξοι ακόμα και για μια χώρα όπου ο βελονισμός και η παραδοσιακή ιατρική έχουν ευρεία διάδοση, αλλά η επιμονή της για την επανεξέταση της υπόθεσης -που έφτασε μέχρι την απειλή της αυτοπυρπόλησης- κατάφερε να πείσει τον εισαγγελέα για να ξανανοίξει η υπόθεση. Τελικά οι ποινές ακυρώθηκαν λόγω παραλείψεων που είχαν κάνει οι δικαστές.\n“Χάρη στις προσπάθειες της, ξανάνοιξε μια υπόθεση που διαφορετικά θα είχε θαφτεί”, είπε ένας από τους δικηγόρους των τριών αντρών.\n“Ποτέ δεν φαντάστηκα ότι κάποια μέρα θα χρησιμοποιούσα αυτή τη μέθοδο για να βοηθήσω τρεις άντρες να αποδείξουν την αθωότητα τους”, ομολογεί η Χονγκ στο πρακτορείο Associated Press, ενώ φροντίζει έναν ασθενή στο σπίτι της, στα προάστια του Ανόι.\nΗ ίδια λέει ότι αρχικά είχε διδαχθεί πώς να διαπιστώνει αν ένας άντρας είχε κάνει σεξ αφουγκραζόμενη τον σφυγμό του. Αργότερα όμως, ανακάλυψε από μόνη της την μέθοδο του σημαδιού στο αυτί, το οποίο εξαφανίζεται μόνο με την ετεροφυλόφιλη συνουσία και δεν επηρεάζεται από τις ομοφυλοφιλικές σχέσεις ή τον αυνανισμό.\nΗ ικανότητα της να διαπιστώνει την παρθενία αντιμετωπίζεται με σκεπτικισμό από άλλους παραδοσιακούς θεραπευτές, οι οποίοι χρησιμοποιούν βελόνες, βότανα και αρχές τεχνικές για να κατευθύνουν την ενέργεια, ή αλλιώς “τσι”, μέσα στο σώμα.\n“Δεν έχω ποτέ ξανακούσει αυτή τη μέθοδο”, λέει ο 60χρονος βελονιστής Νγκιέν Βαν Χάο που εξασκεί το επάγγελμα εδώ και 14 χρόνια. “Από ιατρικής απόψεως, είναι αδύνατον να διαπιστωθεί αν ένας άντρας έχει κάνει σεξ ή όχι, είτε αφουγκραζόμενος τον σφυγμό, είτε εξετάζοντας τα αυτιά του”.\nΩστόσο η Χονγκ επιμένει ότι η μέθοδος της είναι αποτελεσματική, αφού την έχει δοκιμάσει στους μαθητές της επί πολλά χρόνια. Η ίδια λέει ότι ανακάλυψε το σημάδι στο αυτί του Νγκιέν Ντιν Κιέν πριν από τέσσερα χρόνια, την πρώτη φορά που την επισκέφτηκε για κάποια θεραπεία στο νοσοκομείο, όπου μεταφέρθηκε από τη φυλακή, στην οποία ήταν καταδικασμένος για 16 χρόνια για τον βιασμό μιας 20χρονης, το 2000. Τα σημάδια έπεισαν τη βελονίστρια ότι ο Κιεν ήταν αθώος, όπως άλλωστε υποστήριζε κι εκείνος.\nΣτη συνέχεια εξέτασε και τους άλλους δύο συγκρατούμενους του κι έτσι άρχισε ο αγώνας της αποφυλάκισης τους, που έφτασε μέχρι τον πρόεδρο Νγκιέν Μιν Τριέτ, ο οποίος διέταξε την επανεξέταση της υπόθεσης.\nΈτσι, ο εισαγγελέας διαπίστωσε ότι οι καταθέσεις των μαρτύρων υπεράσπισης δεν είχαν ληφθεί υπόψη στην αρχική διαδικασία και οι τρεις άντρες αφέθηκαν ελεύθεροι τον Ιανουάριο, έχοντας εκτίσει ήδη δέκα χρόνια στη φυλακή.\nΗ κρίσιμη παρέμβαση της Χονγκ στην απελευθέρωση των τριών αντρών έχει τινάξει στα ύψη την δημοτικότητα της, αλλά η ίδια δεν φαίνεται να επηρεάζεται από αυτή την εξέλιξη. “Δεν σκοπεύω να ξεκινήσω εκστρατεία για την αθώωση όσων έχουν καταδικαστεί λανθασμένα για βιασμό”, λέει: “Όμως, ευχαρίστως θα βοηθούσα όσους υποστηρίζουν ότι είναι αθώοι, αν πράγματι είναι”.


Δράμα 1986: Συνέντευξη τύπου πριν τον αγώνα με την RK SLOBODA - DRAMAnia.gr\nDRAMAnia 16/09/2021, 19:47\nΈτοιμοι να δώσουμε έναν αγώνα για να κάνουμε υπερήφανους τους φιλάθλους μας και να γράψουμε ιστορία\nΣτις δηλώσεις του ο Αδάμ Παπαδόπουλος ανέφερε τα εξής: «Η αρχή που περιμέναμε να γίνει, έγινε. Παίξαμε το πρώτο ευρωπαϊκό παιχνίδι για την ομάδα μέσα στη Βοσνία. Έγιναν πράγματα εκεί που περιμέναμε να γίνουν. Η ομάδα είχε άγχος και είναι το απολύτως φυσιολογικό. Εδώ θα είναι ένα τελείως διαφορετικό παιχνίδι το Σάββατο. Καταλάβαμε ότι δεν είναι τίποτα παραπάνω από εμάς, ότι δύο χέρια έχουν αυτοί, δύο χέρια έχουμε κι εμείς. Οπότε απλά το μόνο που έχουμε να κάνουμε είναι να είμαστε πιο σοβαροί. Το Σάββατο καλούμαστε να ανατρέψουμε να όλη αυτή την εικόνα. Δεν είναι κάτι κακό αυτό που συνέβη. Είναι απολύτως φυσιολογικό γιατί στον αθλητισμό ή χάνεις ή κερδίζεις ή μαθαίνεις. Στις 6 το απόγευμα του Σαββάτου είναι το δεύτερο ευρωπαϊκό παιχνίδι. Καλούμαστε να είμαστε συγκεντρωμένοι, να κάνουμε αυτό που ξέρουμε καλύτερα, αυτό που προπονούμαστε τόσο καιρό. Δεν χρειάζεται να έχουμε άγχος. Είναι μια γιορτή. Στις γιορτές πρέπει να περνάς καλά και να το απολαμβάνεις. Έτσι είναι και ο αθλητισμός. Δουλεύουμε πολύ σκληρά για αυτό. Έχουμε δει την ομάδα σε βίντεο, κάνοντας scouting. Δεν το αφήνουμε να κυλήσει μόνο του, το σπρώχνουμε κι εμείς, εννοείται. Άλλωστε για αυτές τις διοργανώσεις ζούμε όλοι μας, γιατί ίσως για πολλούς μπορεί να είναι και η τελευταία. Για αυτό και κάθε παιχνίδι πρέπει να το αντιμετωπίζεις σαν τελευταίο. Θα δώσουμε τον καλύτερό μας εαυτό και ό,τι είναι να γίνει, θα γίνει. Σε ευρωπαϊκά παιχνίδια έχει δείξει η ιστορία ότι κερδίζει ο καλύτερος και παίρνεις πάντα αυτό που αξίζεις». Στις δηλώσεις του ο Έκτορας Πολύδωρος ανέφερε τα εξής: «Το προηγούμενο Σάββατο παίζαμε μέσα στη Βοσνία. Δυστυχώς το άγχος που είχαμε για το πρώτο ευρωπαϊκό μας παιχνίδι, τα αβίαστα λάθη που κάναμε κατά τη διάρκεια του παιχνιδιού και το ότι υπερεκτιμήσαμε τους αντιπάλους μας, έφεραν αυτό το αποτέλεσμα, το οποίο είναι ανατρέψιμο. Παίξαμε το πρώτο ημίχρονο στη Βοσνία. Αυτό το Σάββατο καλούμαστε να παίξουμε το δεύτερο. Θα πρέπει να μείνουμε πιστοί στο πλάνο μας, να ακολουθήσουμε κατά γράμμα τις οδηγίες του προπονητή μας, να έχουμε πάθος, να παίξουμε σκληρή άμυνα και να εξαντλήσουμε όλες τις ελπίδες που έχουμε για πρόκριση».\nΠροηγούμενο άρθροΠανελλήνιο πρωτάθλημα ποδοσφαίρου Αστυνομικών Διευθύνσεων Χώρας. Α.Δ. Δράμας – Α.Δ. Αλεξανδρούπολης 4-2\nΕπόμενο άρθρο ΔΗΜΗΤΡΙΑ 2021: Διασυλλογικοί αγώνες κλασικού αθλητισμού των κατηγοριών Κ12 & Κ14


Αχαΐα: Το θρίλερ του αγνοούμενου πατέρα και το δράμα των παιδιών του - Pelop.gr\nΑχαΐα: Το θρίλερ του αγνοούμενου πατέρα και το δράμα των παιδιών του\nΕμεινε για περισσότερο από ένα 24ωρο πεσμένος σε θάμνους. Δεν έφερε σοβαρά τραύματα, όμως τα σημάδια της κόπωσης ήταν εμφανή. Για αρκετές ώρες παρέμενε χωρίς νερό και είχε υποστεί υποθερμία.\nΟ λόγος για τον 82χρονο Ιωάννη Κουτσούκο, που πριν από ένα μήνα κινητοποίησε τις αρχές, όταν τα ίχνη του χάθηκαν το πρωί της Δευτέρας 21ης Σεπτεμβρίου, στην Παραλία Πλατάνου Αιγιαλείας. Αμεσα ενεργοποιήθηκε το silver alert, καθώς ο κίνδυνος για τη ζωή του ήταν ορατός, δεδομένου πως πάσχει από άνοια.\nΑπό την πρώτη στιγμή, στις αναζητήσεις συμμετείχαν και τα παιδιά του, που έζησαν ώρες αγωνίας, μέχρι να σφίξουν και πάλι στην αγκαλιά τους τον πατέρα τους.\n«Σκεφτόμουν το χειρότερο. Οτι μπορεί να τον είχε χτυπήσει κάποιο αυτοκίνητο, ότι κάπου έχει πέσει και ζητά βοήθεια και να δεν τον ακούει κανείς», θυμάται σήμερα στην «ΠτΚ» η κόρη του Κατερίνα Κουτσούκου, ανακουφισμένη πλέον από την αίσια έκβαση της περιπέτειας του πατέρα της, αλλά και ευγνώμων για όλους, όσοι συνέβαλαν στην προσπάθεια εντοπισμού του «Συγκινήθηκα από τη βοήθεια του κόσμου». Αναγνωρίζει πως ο εντοπισμός του κυρ Γιάννη, ήταν αποτέλεσμα συλλογικής προσπάθειας ατόμων που επέδειξαν για ακόμα μια φορά, όπως επισημαίνει πως στα «δύσκολα όλοι γινόμαστε ένα». Στις δημόσιες ευχαριστίες μέσω φέισμπουκ εκείνη την περίοδο, ανέφερε « Συγχαρητήρια που στις μέρες μας υπάρχει ανθρωπιά και ευαισθησία! Χωρίς την πολύτιμη βοήθειά σας, τα νέα δεν θα ήταν ευχάριστα!».\nΜένει μόνιμα στην Αθήνα, με την οικογένειά της και όταν ενημερώθηκε από τα αδέλφια της πως ο πατέρας της έχει εξαφανιστεί, χωρίς δεύτερη σκέψη βρέθηκε αμέσως στον τόπο καταγωγής της. Αρχισε και η ίδια, όπως και όλοι οι συγχωριανοί να τον ψάχνουν. Οσο οι ώρες περνούσαν η ανησυχία για την τύχη του ανθρώπου, στον οποίο οφείλει την ύπαρξή της κορυφώνονταν. Δεν μπορούσε να συνειδητοποιήσει αυτό που είχε συμβεί και όπως λέει «Καταρχήν δεν το πίστευα, ότι είχε χαθεί ο πατέρας μου. Η πρώτη αντίδραση ήταν αποκλείεται, γιατί ήταν ένας άνθρωπος που ποτέ δεν εξαφανιζόταν, ποτέ δεν έφευγε. Το πρόβλημα της υγείας του όμως, επέτεινε την ανησυχία μου και των αδελφών μου»\nΗ απουσία του ηλικιωμένου έγινε αντιληπτή, όταν ο γιος του τον επισκέφθηκε το πρωί στο σπίτι του στην Παραλία Πλατάνου, προκειμένου να του χορηγήσει τη θεραπευτική αγωγή που ακολουθούσε. Δεν τον βρήκε εκεί. Κατευθύνθηκε στο καφενείο του χωριού, όπως συνήθιζε να κάνει ο 82χρονος καθημερινά… χωρίς όμως αποτέλεσμα. Η εξαφάνιση γίνεται γνωστή στην περιοχή και οι ντόπιοι αρχίζουν να τον αναζητούν. Αρχικά σε σημεία μέσα στο χωριό, που ενδεχομένως να είχε επισκεφθεί. Παράλληλα, ενημερώνεται και η αστυνομία, ενώ το ίδιο βράδυ εκδίδεται το silver alert. «Η απόσταση που έκανε ήταν καφενείο σπίτι και αντίστροφα, δεν πήγαινε κάπου πιο μακριά. Πέρναγαν οι ώρες και δεν εμφανιζόταν», περιγράφει η κόρη του.\nΕλέγχθηκαν αυλές και εξωτερικοί χώροι, όλων των σπιτιών που αυτή την περίοδο είναι κλειστά, καθώς λειτουργούν ως παραθεριστικές κατοικίες. Αναζητήθηκαν ίχνη του σε μέρη που μπορεί να τον είχαν «οδηγήσει» οι αναμνήσεις του παρελθόντος, όπως το δρομολόγιο που έκανε προς το κτήμα του, ακόμα και το κοιμητήριο που βρίσκονται τα μνήματα των γονιών του.\nΟι έρευνες «απλώνουν» και στους δρόμους που οδηγούν στο Διακοπτό και στην Ακράτα. Οι διαδρομές επιλέγονται με βάσει το γεγονός, πως ο αγνοούμενος δεν θα μπορούσε να κινηθεί, μέσω μονοπατιών. Ταυτόχρονα, γίνονται αναζητήσεις και στη θαλάσσια περιοχή του Κορινθιακού Κόλπου, από μέλη της Εθελοντικής Ομάδας Πολιτικής Προστασίας «Αχαϊός».\nΤρίτη 22 Σεπτεμβρίου: Εχει συμπληρωθεί ένα 24ωρο από τη δήλωση εξαφάνισης και οι έρευνες δεν έχουν αποδώσει καρπούς. Σε αυτές μετέχουν, αστυνομία, πυροσβεστική, μέλη του Ερυθρού Σταυρού και διασώστες του «Αχαιού». Λίγο πριν τις 5 το απόγευμα, έγινε αυτό που ήλπιζαν όλοι, το «θαύμα» … ο κυρ Γιάννης εντοπίζεται στην παλαιά σιδηροδρομική γραμμή στη θέση «Λιοντάρι», στα όρια της Παραλίας Πλατάνου με το Διακοπτό Αχαΐας.\nΕνα αδύναμο «ωχ» και κάτι σαν μουρμουρητά οδηγούν τους σωτήρες του, εθελοντές του «Αχαιού» Χρυσοβαλάντη Αναγνωστόπουλο και Χρήστο Λάζαρη, στο ακριβές σημείο που βρίσκεται ο 82χρονος. Τραγική ειρωνεία, από τη συγκεκριμένη περιοχή, διασωστικές ομάδες είχαν περάσει αρκετές φορές, χωρίς όμως να καταφέρουν να εντοπίσουν κάποιο ίχνος ανθρώπινης παρουσίας.\nΧΡΥΣΟΒΑΛΑΝΤΗΣ ΑΝΑΓΝΩΣΤΟΠΟΥΛΟΣ: «κυρ Γιάννη σε βρήκαμε »\nΜιλώντας στην «ΠτΚ», με συγκίνηση επαναφέρει στη μνήμη του τη στιγμή της πρώτης επαφής με τον ηλικιωμένο ο κ. Αναγνωστόπουλος «Βρήκα τον παππού. Ευτυχώς καλά στην υγεία του. Του έδωσα κουράγιο και του είπα, πως είμαστε δίπλα του» . Συναισθηματικά φορτισμένος μας μεταφέρει τις πρώτες κουβέντες τους:\n• Κυρ Γιάννη σε βρήκαμε\n• Ευχαριστώ που με βρήκες\n• Μην ανησυχείς, έχω ειδοποιήσει να έρθουν να σε πάρουν.\n• Εντάξει, τώρα είμαι πολύ καλά.\n• Τι ήθελες εδώ παππού;\n• Ηρθα να πάρω κάτι, για τα εγγόνια μου.\n«Ηταν σα να βρήκα τον δικό μου πατέρα που έχει φύγει από τη ζωή. Ενιωσα μεγάλη ανακούφιση», απαντά με σπασμένη φωνή ο Χρυσοβαλάντης και θεωρεί πως όλα ήταν θέμα διαίσθησης καθώς όπως επισημαίνει «Επέλεξα τη συγκεκριμένη διαδρομή, από μόνος μου. Ηθελα να βρεθώ σε ψηλό σημείο, προκειμένου με τα κιάλια να ελέγξω και τη θαλάσσια περιοχή. Για εμένα, η διαίσθηση μου πιο πολύ με οδήγησε στο σημείο. Οταν είναι κάτι να βρω, η διαίσθηση μου είναι αυτή που μου ανοίγει το δρόμο»\nΔΕΝ ΘΥΜΟΤΑΝ ΤΙ ΤΟΥ ΣΥΝΕΒΗ\nΗ είδηση του εντοπισμού βρήκε τα παιδιά του εξαφανισθέντος στην Παραλία Πλατάνου, όπου συνέχιζαν τις έρευνες στο χωριό. Η κόρη του Κατερίνα περιγράφει πως αντέδρασε στο χαρμόσυνο νέο «Κλάματα, πολλά κλάματα, σίγουρα ανακούφιση, αλλά μέχρι να τον δούμε, σκεφτόμουν πως ίσως δεν θα είναι καλή η κατάσταση της υγείας του. Είχε επαφή με το περιβάλλον. Μετά τον απεγκλωβισμό του μίλησα, αλλά δεν με κατάλαβε και έλεγε «πονάω». Εφερε κάποιους μώλωπες από την πτώση. Δεν θυμόταν τι του συνέβη.\nΟι διασώστες πέρασαν πολλές φορές από το σημείο και δεν τον είχαν δει, δεν τους είχε «δώσει» κάποιο σημάδι. Το λέω και ανατριχιάζω, εάν εκείνη τη στιγμή περνούσε κάποιο αυτοκίνητο στην περιοχή, ο θόρυβος θα κάλυπτε τη φωνή του και δεν θα τον άκουγαν(!)Ο πατέρας μου ήταν πάρα πολύ τυχερός. Γιατί άρχιζε και νύχτωνε, θα ήταν το δεύτερο βράδυ που θα ήταν έξω, οπότε σίγουρα θα ήταν άσχημα τα πράγματα».\n«Με το πρώτο φως της ημέρας της επομένης της εξαφάνισης, κινητοποιήθηκαν τα μέλη μας. Συμμετείχαμε στις έρευνες και το απόγευμα, βρήκαμε τον κυρ Γιάννη», δηλώνει στην «ΠτΚ» ο αντιπρόεδρος της εθελοντικής ομάδας «Αχαϊός», Δημήτρης Μπούρδος. Με αφορμή το περιστατικό, επισημαίνει την ανάγκη ενίσχυσης του «Αχαϊού» με νέους εθελοντές και με υλικοτεχνικά μέσα.\nΚΑΤΕΡΙΝΑ ΚΟΥΤΣΟΥΚΟΥ: Πως «έχασε» σταδιακά τον πατέρα της\nΟ ηλικιωμένος όπως διαπιστώθηκε, ενώ περπατούσε παραπάτησε και έπεσε από ένα τοιχίο ύψους περίπου ενός μέτρου. Για καλή του τύχη, «προσγειώθηκε» σε κλαδιά και όχι σε πέτρες. Το μέρος όπου ακινητοποιήθηκε, έγινε η «φωλιά» που τον προστάτευσε μέχρι να βρεθεί. Ηταν πεσμένος κοντά σ' έναν κορμό δένδρου και δίπλα του βρισκόταν μια μεγάλη ελιά που του «κρατούσε» σκιά, προφυλάσσοντας τον από τις ενδεχόμενες συνέπειες για την υγεία του, από την πολύωρη έκθεση στον ήλιο.\nΣήμερα, ο 82χρονος βρίσκεται υπό την επίβλεψη και τη φροντίδα του προσωπικού του Οίκου Ευγηρίας «Ο Αγιος Χαράλαμπος», στο Αίγιο. Η κατάστασή του σε συνδυασμό με το περιστατικό που συνέβη, δεν επέτρεπαν την περαιτέρω παραμονή στο σπίτι του.\n«Δεν ξέρεις πώς θα εξελιχθεί αυτή η κατάσταση, ανά πάσα στιγμή μπορεί να έχεις μια αντίδραση από τον άνθρωπο που έχεις απέναντι σου που δεν την περιμένεις. Τα άτομα με άνοια θέλουν 24ωρη επιτήρηση και φροντίδα, γιατί δεν ξέρεις τι θα γίνει στο επόμενο λεπτό, όχι την επόμενη ημέρα, τι θα σκεφτεί το μυαλό τους, τι μπορεί να κάνουν», υπογραμμίζει η κόρη του 82χρονου.\n«ΤΟΝ ΕΧΕΙΣ ΗΔΗ ΧΑΣΕΙ»\nΗ κόρη του «λυγίζει» όταν μας διηγείται πώς «έχασε» σταδιακά τον πατέρα της. «Για εμένα δεν ήταν πια ο μπαμπάς μου, μιλούσα μαζί του και δεν ήξερε ότι είμαι η κόρη του. Το πιο τραγικό είναι αυτό, ότι τον έχεις ήδη χάσει. Μπορεί σωματικώς να είναι εκεί, όμως δεν υπάρχει. Η αντίστροφη μέτρηση για τον πατέρα μου, άρχισε όταν συνταξιοδοτήθηκε και έκλεισε την ταβέρνα που διατηρούσε. Οταν σταμάτησε να ασχολείται με κάτι που τον ευχαριστούσε και ''δούλευε'' το μυαλό του».\nΤέλος, η Κατερίνα στέλνει το δικό της μήνυμα, σε όσους έχουν στο στενό τους οικογενειακό περιβάλλον ασθενείς με άνοια λέγοντας «Πρέπει να έχουν μεγάλη ψυχική δύναμη».\nΤης ΜΑΡΙΑΣ ΠΑΠΑΓΙΑΝΝΑΚΟΠΟΥΛΟΥ\nΠάτρα: Ταξίδευε με πάνω από δύο κιλά μεθαμφεταμίνης\nΤριών Ιεραρχών: Πώς θα γίνει φέτος ο εορτασμός\n«Λέανδρος»: Με χιόνι καλύφθηκε το 1/3 της Ελλάδας\nΚρήτη: 12χρονη κατήγγειλε ξυλοδαρμό από τη μητέρα της\nΠάνω από 123.000 οι εμβολιασμοί στην Ελλάδα\nΕπικοινωνία Μητσοτάκη-Μενέντεζ: Στόχος η ειρήνη στην Αν....


Δρ Νίκος Μακρίδης-Ειδικός παιδίατρος: Προδρομικός επιχείλιος πλακούντας (Plazenta praevia marginalis)\nΠροδρομικός επιχείλιος πλακούντας (Plazenta praevia marginalis)\nΔιακρίνουμε μεταξύ ενός βαθιά και κοντά στον τράχηλο τοποθετημένο πλακούντα και εκείνο που κάθεται εντελώς πάνω από το εσωτερικό στόμιο του τραχήλου.\nΕπιχείλιος είναι ο πλακούντας που καλύπτει τον τράχηλο αλλά αυτός διαστέλλεται και δεν καλύπτεται πλήρως.\nΈχουμε δηλαδή ένα πλακούντα που κάθεται βαθιά η κοντά στο εσωτερικό στόμιο του τραχήλου, αλλά δεν καλύπτει εντελώς το εσωτερικό στόμιο του τραχήλου, κάτι που θα αντιστοιχούσε σε κλασσικό προδρομικό πλακούντα.\nΑυτό μερικές φορές δεν μπορεί να αναγνωριστεί απευθείας στο υπερηχογράφημα καθότι μπορεί νάναι πολύ οριακά πάνω στα όρια του στομίου.\nΑν ακόμα σε αυτή την κατάσταση υπάρχει στρες η συνουσία, μπορεί να δημιουργηθεί αιμορραγία από τα ακρινά αγγεία, και όπως δείχνει η εμπειρία, ένας επιχείλιος προδρομικός πλακούντας σε ένα τόσο πρώιμο στάδιο της εγκυμοσύνης, σιγά-σιγά τις περισσότερες φορές μεγαλώνοντας η μήτρα, τον τραβάει προς τα επάνω ,μακριά από το εσωτερικό του τραχήλου.\nΑν η γυναίκα δεν αιμορραγεί, θα πρέπει να παραμένει ήρεμη και να συμμορφώνεται με τις συστάσεις του θεράποντα γιατρού. Το ποιες συστάσεις θα πρέπει να γίνουν όσον αφορά την δουλειά και τη κάθε επιβάρυνση , είναι κάτι εξατομικευμένο και επίσης εξαρτάται από το ιστορικό των όποιων αιμορραγιών προϋπήρξαν.\nΟ προδρομικός πλακούντας εμφανίζεται σε περίπου 1 στις 200 εγκυμοσύνες , αλλά μόνο στο 20 τοις εκατό από αυτές τις περιπτώσεις καλύπτει εντελώς το τράχηλο της μήτρας. Σε αυτή την περίπτωση, υπάρχει μόνο μικρή πιθανότητα για αλλαγή της θέσης όσο προχωρά η εγκυμοσύνη.\nΗ πιθανότητα αιμορραγίας στην ύπαρξη προδρομικού πλακούντα είναι υψηλός. Η αιτία της αιμορραγίας είναι είτε η αποκόλληση του πλακούντα, η φλεγμονή του πλακούντα, ή η ρήξη του πλακούντα.\nΟι μελέτες δείχνουν ότι μόνο βαθιά εντοπισμένοι πλακούντες, στις περισσότερες περιπτώσεις κινούνται προς τα πάνω με την περαιτέρω πορεία της εγκυμοσύνης. Όταν βρίσκεται εντελώς μπροστά και επικαλύπτει τον τράχηλο της μήτρας, οι πιθανότητες να μετακινηθεί είναι σημαντικά χαμηλότερες. Αυτή η περίπτωση συμβαίνει σε μόνο στο 20 τοις εκατό.\nΣε προδρομικό πλακούντα που η διάγνωση γίνεται πριν την 20η εβδομάδα, η πιθανότητα αιμορραγίας κατά τη διάρκεια του τοκετού είναι 2,3 τοις εκατό. Οσο περισσότερο προχωρά η εγκυμοσύνη και η διάγνωση προδρομικού πλακούντα, τόσο μεγαλύτερη είναι η πιθανότητα.\nΕπιπλέον, οι πιθανότητες μιας ανοδικής κίνησης του πλακούντα είναι μεγαλύτερες, όσο πιο μακρυά βρίσκεται από το στόμιο του τραχήλου εσωτερικά.\nΟ επιχείλιος πλακούντας δεν είναι ένδειξη διενέργειας καισσαρικής τομής, αλλά πάντα αυτό εξαρτάται από την ακριβή απόσταση από το εσωτερικό στόμιο του τραχήλου, όπως επίσης από το ιστορικό αιμορραγιών όπως και την γενικότερη κλινική εικόνα της εγκύου. Από την άποψη αυτή, όλα θα ξεκαθαρίσουν κατά τις εξετάσεις και κλινική αξιολόγηση κατά την 37η εβδομάδα κύησης.\nΑναρτήθηκε από Δρ Νίκος Μακρίδης 99445245 στις 5:29 μ.μ.\nΠώς να απασχολώ το άρρωστο παιδί μου\nΠαιδί καί ηλίαση\nΓεωγραφική γλώσσα στά παιδιά\nΠροδρομικός επιχείλιος πλακούντας (Plazenta prae...\n9 Μήνες στην μήτρα: Ένα βίντεο που πρέπει να δείτε...